title: Vilho Hänninen

text: Hänninen edusti urallaan Terijoen Kiistoa vuoteen 1937 asti, Pölläkkälän Uraa vuoteen 1939, Helsingin Kisa-Veikkoja vuoteen 1945 ja sen jälkeen Viipurin Urheilijoita.


title: Vilho Hänninen

text: Hänninen kirjoitti ylioppilaaksi vuonna 1929, valmistui kansakoulunopettajaksi 1931 ja rakennusmestariksi 1946. Hän sai opetusneuvoksen arvonimen vuonna 1966.


title: Miksi en ole kristitty

text: Miksi en ole kristitty on V. T. Aaltosen uskontokriittinen kirja vuodelta 1948. Teoksen kustansi Kansankulttuuri. Kirjan toinen, uusittu painos ilmestyi Vapaa-ajattelijain liiton kustantamana 1952.


title: Olavi Vaalamo

text: Eino Olavi Kustaa Vaalamo (ent. Wallin, 20. maaliskuuta 1907 Sotkamo – 18. syyskuuta 1941) oli suomalainen kiekonheittäjä.


title: Olavi Vaalamo

text: Helsingin Kisa-Veikkoja edustanut Vaalamo voitti kiekonheiton Suomen-mestaruuden vuosina 1931 ja 1932. Hän voitti ylioppilaiden maailmanmestaruuden Darmstadtissa vuonna 1930. Ennätyksensä 46,75 m hän heitti vuonna 1932.


title: Olavi Vaalamo

text: Vaalamo kaatui jatkosodassa syyskuussa 1941. Olavi Vaalamon lapsenlapsenlapsi Topi Raitanen (-96) on ikäluokassaan Euroopan parhaita estejuoksijoita ja maajoukkuetason suunnistaja.


title: Petra Lampinen

text: Petra Lampinen (s. 1975) on suomalainen säveltäjä ja muusikko. Hän on tullut tunnetuksi suomalaisten nykyrunojen säveltäjänä. Hän on muun muassa säveltänyt runoilija Anja Erämajan runokokoelman: Kuuluuko tämä teille (WSOY 2010). Lisäksi Lampinen on säveltänyt mm. Ilpo Tiihosen, Helena Sinervon ja Eino Leinon runoja. Lampinen on musiikillisia runoesityksiä tekevän Trio Kolmihenkisen perustajajäsen. Hän on myös Suomen Lausujain Liiton hallituksen jäsen.


title: Petra Lampinen

text: Lampisen musiikkia on verrattu esim. Kaj Chydeniuksen ja Ultra Bran musiikkiin.


title: Petra Lampinen

text: Petra Lampinen kokosi Eero Enqvistin ja Pinja Hahtolan kanssa vanhoja mm. Elias Lönnrotin ja Carl Axel Gottlundin ja D. E. D. Europaeuksen keräämiä, seksuaaliaiheisia kansanrunoja. Kirja herätti kovasti huomiota mediassa. Lampinen, Enqvist ja Hahtola kokosivat runoista näyttämöteoksen, johon Lampinen sävelsi musiikin.


title: Petra Lampinen

text: Petra Lampinen on Kaupungin Naiset -kuoron taiteellinen johtaja. Kaupungin Naiset esittää Lampisen säveltämää musiikkia.


title: Ristiriitainen Raamattumme

text: Ristiriitainen Raamattumme on V. T. Aaltosen vuonna 1955 ilmestynyt lyhyt teos Raamatun ristiriidoista. Painatteen julkaisi Vapaa-ajattelijain liitto ja sen painos oli 10 000 kappaletta.


title: Maailma on kaunis (albumi)

text: Maailma on kaunis on suomalaislaulaja Olli Lindholmin toinen sooloalbumi. Se sisältää Vexi Salmen sanoittamia kappaleita. Levy julkaistiin 8. syyskuuta 2010. Albumi sisältää sekä varta vasten albumille sävellettyä, että aikaisemmin muiden artistien levyttämää materiaalia. Albumi debytoi Suomen virallisen listan sijalla 1.


title: Maailma on kaunis (albumi)

text: Kaikki kappaleet on sanoittanut Vexi Salmi ja sovittanut Pekka Siistonen.Alabama House Band


title: BESM

text: BESM on 1950–1960-luvuilla rakennettujen neuvostoliittolaisten keskustietokoneiden nimi. BESM-1 oli Neuvostoliiton ensimmäinen elektroninen tietokone. Koneen suunnitteli ja rakensi Sergei Lebedev.


title: BESM

text: Besm-1 oli eräs Euroopan ensimmäisistä elektronisista tietokoneista. Se valmistui vuonna 1952, ja käytti 5 000 elektroniputkea. BESM-2-mallissa käytettiin myös elektroniputkia. BESM-3M ja BESM-4 -mallien rakentamisessa käytettiin transistoreita.


title: BESM

text: BESM-6 oli Neuvostoliiton ensimmäinen supertietokone. Tietokone oli transistoripohjainen. Se valmistui vuonna 1966. Tuotanto alkoi vuonna 1968 ja tuotanto jatkui 20 vuotta. Besm-6 käytettiin Neuvostoliitossa eri laskenta- ja valvontatehtävissä. Vuoden 1975 Apollo-Sojuz lennon parametrit laskettiin BESM-6 perustuvalla järjestelmällä 1 minuutissa. Sama laskelma Yhdysvaltain puolella kesti 30 minuuttia. Elbrus-supertietokone oli seuraava Lebedevin instituutin valmistama tietokone vuonna 1980.


title: Vevo

text:
Vevo on musiikkivideoihin keskittyvä sivusto. Sen omistavat Sony Music Entertainment, Universal Music Group ja Abu Dhabi Media Company. Palvelu käynnistettiin virallisesti 8. joulukuuta 2009. Google ja Vevo jakavat Vevon videoiden mainostulot. Vevo tarjoaa kolmen suuren levy-yhtiön, Universal Music Groupin, Sony Music Entertainmentin ja EMIn, musiikkivideoita.
Omien verkkosivujensa lisäksi Vevolla on monta virallista YouTube-kanavaa. Useimmat kanavat ovat muotoa ArtistinNimiVEVO, kuten HalooHelsinkiVEVO, LadyGagaVEVO tai JustinBieberVEVO.


title: Vevo

text: Vevon verkkosivut ovat tällä hetkellä saatavilla Irlannissa, Espanjassa, Australiassa, Uudessa-Seelannissa, Kanadassa, Italiassa, Britanniassa, Alankomaissa, Yhdysvalloissa, Puolassa, Brasiliassa ja Ranskassa.


title: Järvilehto

text: Järvilehto on suomalainen sukunimi, joka on muun muassa seuraavilla henkilöillä:


title: Agat

text: Agat oli ensimmäinen 8-bittinen sarja PC-mikrotietokone, joka oli valmistettu Neuvostoliitossa. Kone oli kloonattu (kopioitu) Apple II:sta. Ensimmäinen Agat tietokone esiteltiin Moskovan messuilla vuonna 1983. Agatia on valmistettu enimmäkseen vuosina 1984-1990, joitakin vielä vuonna 1993.


title: Agat

text: Agat perustui pääasiassa suunniteltuun Apple II PC, mutta Neuvostoliitto edellytti tiettyjä muutoksia suunnitteluun. Ensisijainen näihin kuuluva oli MOS 6502 mikroprosessori jonka korvaamiseksi käytettiin "jaettavaa 588-sarjaa" mikroprosessoria, joka oli simuloitu 6502 käskykannalla.


title: Agat

text:
Alkuperäisen mallin lisäksi on valmistettu eri versioita Agat-tietokoneesta
Koneita valmistettiin sotateollisuuden yrityksessä LEMZ Moskovan Linovon piirissä.


title: Lippisch P.13a

text: Lippisch P.13a oli Alexander Lippischin vuonna 1944 Saksassa suunnittelema yksipaikkainen patopainemoottorilla varustettu hävittäjälentokone. Koneen suunnittelu jäi kesken, mutta sodan jälkeen yhdysvaltalaisen Convairin XF-92 on saman suunnittelijan tekemä jatkokehitelmä.


title: Lippisch P.13a

text: Koneen polttoaineen piti olla kivihiili. Voimalaitetta testattiin maakokeissa. Koko lentokoneen aerodynamiikkaa testattiin tuulitunnelissa. Koneeseen aiottiin asentaa yksi MK 103-tykki, mutta se oli liian raskas. Konekiväärejä pohdittiin korvaavina aseina. Koneen lentonopeuden piti oli 1 600 km/h.


title: Lippisch P.13a

text: Koneen kehitysprototyyppi DM-1 oli liitokone, jota testattiin vasta sodan jälkeen Yhdysvalloissa. P.13a-koneen skaalamallisia koelentoja tehtiin jo Saksassa.


title: Toni Doblas

text: Antonio "Toni" Doblas Santana (s. 5. elokuuta 1980 Dos Hermanas, Espanja) on espanjalainen jalkapallomaalivahti.


title: Toni Doblas

text: Doblas on syntynyt Dos Hermanasin kaupungissa Sevillan maakunnassa ja on sevillalaisseura Betisin kasvatti. Hän pelasi seuran reservijoukkueessa neljä kautta ja siirtyi sieltä lainasopimuksella kaudeksi 2003–2004 Xereziin. Hän pelasi lainakauden aikana vain neljä ottelua ja palasi tämän jälkeen takaisin kasvattajaseuraansa. Doblas sai lähes heti kauden 2004–2005 alkupuolella kutsun seuran edustusjoukkueeseen Pedro Contrerasin ja Toni Pratsin ollessa loukkaantuneina.


title: Toni Doblas

text: Hän teki ensiesiintymisensä edustusjoukkueessa ja maan pääsarjassa Primera Divisiónissa 24. lokakuuta 2004 ottelussa Getafea vastaan. Hän onnistui säilyttämään ykkösvahdin asemansa läpi kauden ja pelasi yhteensä 29 sarjaottelua. Copa del Reyn loppuottelussa joukkue voitti Osasunan maalein 2–1 ja saavutti näin seurahistoriansa toisen Espanjan cupin voiton. Elokuussa 2005 hän teki ensimmäisen ammattilaissopimuksensa.


title: Toni Doblas

text: Doblas oli myös isossa osassa joukkueen karsiessa Mestarien liigaan kaudeksi 2005–2006, kun hän torjui rangaistuspotkun kolmannen karsintakierroksen ottelussa Monacoa vastaan. Betis eteni lopulta lohkovaiheeseen yhteismaalein 3–2. Kauden aikana hänen peliesityksensä olivat kuitenkin ajoittain epävarmoja ja lopulta hän menetti ykkösvahdin paikkansa Contrerasille. Doblas pelasi kauden aikana 24 sarjaottelua ja sama toistui myös seuraavalla kaudella 2006–2007, kun hän pelasi 22 sarjaottelua.


title: Toni Doblas

text: Ennen kauden 2007–2008 alkua hän loukkaantui ja joutui olemaan sivussa pelikentiltä viiden kuukauden ajan. Hänen odotettiin kamppailevan ykkösvahdin paikasta yhdessä kesällä joukkueeseen hankitun Ricardon kanssa. Doblas palasi kokoonpanoon kuitenkin vasta huhtikuun 2008 lopussa ja lopulta myöhemmin kesäkuussa hänet vapautettiin sopimuksestaan. 1. syyskuuta 2008 hän teki sopimuksen Segunda Divisiónissa pelanneen Real Zaragozan kanssa. Hän pelasi kauden aikana 14 sarjaottelua ja sen päätteeksi hänet vapautettiin jälleen sopimuksestaan.


title: Toni Doblas

text: Doblas siirtyi marraskuussa 2009 Huescaan, jossa hän pelasi kauden aikana 29 sarjaottelua. Kesällä 2010 hän palasi Real Zaragozaan kaksivuotisella sopimuksella.


title: Toni Doblas

text: Zaragozan jälkeen Doblas edusti Azerbaidžanin liigassa pelaavaa Xəzər-Lənkərania, josta hän siirtyi Italian Serie A:ssa pelaavaan Napoliin. Elokuussa 2014 hän siirtyi Helsingin Jalkapalloklubiin loukkaantuneen Michael Tørneksen korvaajaksi.


title: Pavel Suzor

text: Pavel Juljevitš Suzor (myös "Sjuzor", , 18. huhtikuuta 1844 Pietari – 21. heinäkuuta 1919 Pietari) oli venäläinen myöhäisen eklektismin ja jugend-kauden arkkitehti.


title: Pavel Suzor

text: Pavel Suzor valmistui Pietarin taideakatemiasta vuonna 1866. Vuodesta 1873 hän työskenteli Pietarin kaupunginhallituksessa ja vuodesta 1883 siviili-insinööri-instituutin opettajana. Vuonna 1892 hänet nimitettiin arkkitehtuurin akateemikoksi ja vuonna 1911 taideakatemian kunniajäseneksi.


title: Pavel Suzor

text: Suzor on suunnitellut Pietariin lukuisia asuintaloja ja julkisia rakennuksia. 1870-luvulla hän toi kaupungin arkkitehtuuriin suuret näyteikkunat, monikerroksiset erkkerit ja kulmatornit. Uusrenessanssia ja uusbarokkia edustava tyyli on parhaiten nähtävissä Puškinskaja-kadulla, jolle arkkitehti suunnitteli vuosina 1874–1879 kymmenen uutta asuintaloa. Vuosisadan vaihteessa rakennetuissa Pestelin ja Kirotšnaja-kadun vuokrataloissa hän käytti ensimmäisenä valtavia sisäpihalle avautuvia porttikaaria. Sjuzorin merkittävin työ on Singerin talo (1902–1904), joka on Pietarin ensimmäinen metallirunkoinen rakennus.


title: Pavel Suzor

text: Suzor kehitti aktiivisesti venäläisten arkkitehtien yhteistoimintaa. Vuodesta 1903 lähtien hän toimi arkkitehtiseuran puheenjohtajana. Hän oli perustamassa Pietarin historian museota, joka avattiin vuonna 1907 hänen talossaan. Arkkitehti on haudattu Smolenskin luterilaiselle hautausmaalle.


title: Kadaja

text: Kadaja () on kaupunkimainen taajama Taka-Baikalian aluepiirin Kalgan piirissä Venäjällä. Se sijaitsee Argunin sivujoen Srednjaja Borzjan varrella 35 kilometriä piirin keskuksesta Kalgasta itään. Asukkaita on 1200 henkeä (vuonna 2002).


title: Kadaja

text: Paikkakunta on saanut alkunsa vuonna 1757 perustetusta hopea- ja lyijykaivoksesta, jonka yhteydessä toimi Nertšinskin pakkotyövankilan alainen vankila. Kadajassa kärsivät tuomiotaan mm. kirjailijat Mihail Mihailov ja Nikolai Tšernyševski. Neuvostoaikana kylän yhteyteen rakennettiin uusi taajama ja malmirikastamo. Vuonna 1958 Kadaja sai kaupunkimaisen taajaman statuksen. Lyijyä ja sinkkiä tuottanut kaivosyritys suljettiin vuonna 1993.


title: Kadaja

text: Kadajassa on keskikoulu, lastenkoti ja sairaala. Nähtävyyksiä ovat Mihail Mihailovin hauta ja Nikolai Tšernyševskin muistomerkki.


title: Volmar (munkki)

text: Volmar (k. 1173) oli saksalainen munkki, joka oli Disibodenbergin luostarin priori ja nunnien rippi-isä. Hän oli Jutta Sponheimilaisen ohella Hildegard Bingeniläisen opettaja tämän nuoruudessa ja myöhemmin kirjuri. Volmar oli mahdollisesti alun perin Hirsaun luostarista. Mainzin teologeista koostunut lautakunta määräsi Volmarin Hildegardin avuksi näkyjen muistiin kirjoittamisessa.


title: Volmar (munkki)

text: Kun Hildegard ymmärsi näkynsä ainutlaatuiseksi kokemukseksi, hän katkaisi vaikenemisen ja keskusteli niistä Jutan kanssa, joka kertoi edelleen Volmarille. Volmar vuorostaan oli ensimmäinen henkilö, joka vahvisti Hildegardin näyt. Hän oli jonkin aikaa Hildegardin neuvojana, ja kun Hildegard joutui epäilysten valtaan, Volmar kehotti häntä noudattamaan Jumalan käskyä ja kirjoittamaan näyt muistiin. Volmar totesi Hildegardin harvinaisen hengellisen lahjan, hänestä tuli myöhemmin tämän sihteeri ja hyvä ystävä. He tunsivat toisensa yli 60 vuotta, ja kun Volmar kuoli 1173, Hildegard suri syvästi, sillä heidän ystävyytensä oli hyvin läheinen.


title: Volmar (munkki)

text: Volmar on saattanut olla Paholaisen ääni Hildegardin vertauskuvallisessa teoksessa "Ordo virtutum", jossa Paholainen tavoittelee, viettelee ja lopulta menettää Sielun. Paholainen on ainoa hahmo, joka ei näytelmässä laula vaan huutaa, koska on joutunut eroon taivaallisesta harmoniasta.


title: Kerro minulle, Zorbas

text: Kerro minulle, Zorbas () on kreikkalaisen kirjailijan Níkos Kazantzákiksen kirjoittama romaani, joka julkaistiin vuonna 1946. Kirja kertoo kirjailijasta, joka tapaa Zorbas-nimisen miehen ja palkkaa hänet töihin hiilikaivokselleen Kreetalle. Miehistä tulee ystäviä, ja Zorbas alkaa opettaa elämänfilosofiaansa sekä muistelemaan elämäänsä.


title: Kerro minulle, Zorbas

text: Michális Kakogiánnis ohjasi kirjan pohjalta elokuvan vuonna 1964. Elokuva voitti kolme Oscar-palkintoa ja oli ehdokkaana yhteensä seitsemään.


title: Heinrich I

text: Heinrich (k. 1158 Ravenna) oli Mainzin arkkipiispa vuosina 1142–1153.


title: Heinrich I

text: Arkkipiispankauden alkuaikoina häntä avusti Anselm Havelbergilainen. Hän kannatti Fredrik IV:ttä Konrad III:n seuraajaksi.


title: Heinrich I

text: Toisen ristiretken aikana hän yritti estää Mainzin juutalaisiin vuonna 1096 kohdistuneiden väkivaltaisuuksien toistumista. Hän kutsui Bernard Clairvauxlaisen vastaamaan munkki Radulf Sistersiläisen kiihotuspuheisiin.


title: Heinrich I

text: Hän oli Hildegard Bingeniläisen kannattaja ja oli tämän kanssa kirjeenvaihdossa. Hän siunasi Hildegardin luostarin kirkon Rupertsbergissa 1152. Hänet on kuvattu viemässä Hildegardin teoksia paavi Eugenius III:lle ja Bernard Clairvauxlaiselle.


title: Heinrich I

text: Hän oli Saksan arkkikansleri, "ex officio", mutta myös Burgundin elämänsä lopulla.


title: Lukkarin koulu

text: Lukkarin koulu on koulu Kittilän kirkonkylällä. Koulun oppilasmäärä lukuvuonna 2014–2014 on yli 220.


title: Raimo Määttänen -palkinto

text: Raimo Määttänen -palkinto on Suomen Jääkiekkoliiton vuosittain jakama palkinto, joka annetaan sille mestisjoukkueen päävalmentajalle, jonka mestispelaajat ovat äänestäneet kauden parhaaksi valmentajaksi. Palkinto on myönnetty kaudesta 1987–1988 alkaen ja ensimmäinen palkinnon saaja oli HPK:n Hannu Jortikka. Syksyllä 2010 palkinto nimettiin Raimo Määttäsen mukaan.


title: Raimo Määttänen -palkinto

text: Vuoden valmentaja -palkinto on eri asia kuin Vuoden Fair Play -valmentaja -palkinto, josta äänestävät Mestiksen päätuomarit.


title: Sonkajärven vaakuna

text: Sonkajärven vaakuna on Sonkajärven kunnan tunnus. Se on saanut aiheensa seudun lukuisista vesimyllyistä, joihin myllynratas viittaa, sekä menneiden aikojen kaskiviljelystä.


title: Sonkajärven vaakuna

text: Vaakunan selitys on ”mustassa kentässä kultainen myllynratas, josta nousee viisi kulta-punaista liekkiä”. Vaakunan on suunnitellut Ahti Hammar, ja Sonkajärven kunnanvaltuusto hyväksyi sen kokouksessaan 15. heinäkuuta 1954. Sisäasiainministeriö vahvisti vaakunan käyttöön 15. lokakuuta samana vuonna.


title: Purjehdus kesäolympialaisissa 2004

text: Vuoden 2004 kesäolympialaisten purjehdus järjestettiin Kreikassa Ateenan Agios Kosmasin purjehduskeskuksessa. Laji oli tuolloin mukana 23:tta kertaa. Sekä miehet että naiset kilpailivat neljässä luokassa, ja lisäksi ohjelmassa oli kolme avointa luokkaa.


title: L1

text: L1 voi viitata muun muassa näihin:


title: Siilinjärven vaakuna

text: Siilinjärven vaakuna on Siilinjärven kunnan tunnus, joka on saanut aiheensa kunnan nimen historiasta. Juurusveden lahteen perustettiin 1908 seurakunta, jonka pitäjä määrättiin nimettäväksi Kasurilan kylän mukaan. Nimi vaihdettiin kuitenkin jo 1910 Siilinjärveksi paikallisen järven mukaan. Näin vaakunan vesurit liittyvät pitäjän vanhaan nimeen, kun taas vesilehvä viittaa järveen, josta 1925 itsenäiseksi tullut kunta on saanut nimensä.


title: Siilinjärven vaakuna

text: Vaakunan selitys on ”mustassa kentässä kaksi kassaraa (vesuria) vinoristikkäin, niiden alapuolella saatteena vesilehvä; kaikki kultaa.” Vaakunan on suunnitellut Olof Eriksson, ja Siilinjärven kunnanvaltuusto hyväksyi sen kokouksessaan 8. toukokuuta 1956. Sisäasiainministeriö vahvisti vaakunan käyttöön 17. heinäkuuta samana vuonna.


title: Sokolniki

text: Sokolniki () on Moskovan kunnallishallinnollinen kaupunginosa (rajon) itäisessä piirissä. Asukkaita on noin 50 000.


title: Sokolniki

text: Kaupunginosa on saanut nimensä tsaari Aleksei Mihailovitšin perustamalta haukkametsästysalueelta, joka nykyisin tunnetaan Sokolnikin puistona (n. 600 ha). (sokol = haukka, sokolnik = haukkametsästäjä).


title: Sokolniki

text: Alueella on saman niminen metroasema, joka oli 1930-luvulta lähtien 30 vuoden ajan itäinen pääteasema, kunnes metroa jatkettiin 1965 Preobraženskaja ploštšadille. HK Spartak Moskova pelaa kotiottelunsa Sokolniki-urheilupalatsissa.


title: Sokolniki

text: Konstantin Melnikovin on suunnitellut alueelle useita konstruktivistista arkkitehtuuria edustavia rakennuksia, kuten I. V. Rusakovin mukaan nimetty kulttuuritalo ja Burevestnik-kenkätehtaan työläisten klubi.


title: Sokolniki

text: Teollisuutta edustaa Milin helikopteritehtaan toimitilat. Alueella on myös Matrosskaja tišina -nimellä tunnettu tutkintavankila.


title: Jay Who?

text: Jay Who? (oik. Janne Jokela) on lahtelainen rap-artisti. Jay Who? aloitti monien muiden suomalaisten rap-artistien tapaan englannin kielellä. Nykyään hän räppää suomeksi. Jay Who? julkaisi 21. huhtikuuta 2009 veljensä Ideaalin kanssa albumin "Piste.". Hän on myös tehnyt biittejä rap-artisteille.


title: Jalkapallon Afrikan-mestaruuskilpailut 1980

text: 12. jalkapallon Afrikan-mestaruuskilpailut pelattiin Nigeriassa 8.–22. maaliskuuta 1980. Kisakaupunkeina olivat Lagos ja Ibadan. Turnauksen voitti ensimmäistä kertaa isäntämaa Nigeria.


title: Ideaali & Jay Who?

text: Ideaali & Jay Who? on lahtelainen rap-yhtye, jonka muodostavat veljekset Ideaali (Jussi Jokela) ja Jay Who? (Janne Jokela).


title: Ideaali & Jay Who?

text: Yhtye alkoi työstää ensimmäistä albumiaan syksyllä 2008, joka julkaistiin nimellä "Piste." huhtikuussa 2009. Yhtyeen toinen albumi "Pidä se hengissä" ilmestyi kesällä 2011. Vuonna 2010 yhtyeen molemmat jäsenet olivat mukana television "Kuorosota"-ohjelman kolmannella tuotantokaudella, Asteen johtamassa Lahden kuorossa. Keväällä 2012 julkaistulla ”Siivet”-musiikkivideolla esiintyivät yhtyeen lisäksi lahtelaiset Pasi Nurminen, Santtu-Matias Rouvali ja Tomi Björck. Kappaleen ”Kaupungissa tuulee” musiikkivideo kuvattiin Lahden keskustassa. Se julkaistiin 19. toukokuuta 2012. Yhtye julkaisi kesällä 2014 uuden albumin  Kaikki tippuu aikanaan. Albumin ensimmäinen single Lentokenttä julkaistiin 21.3.2014 ja yhtye aikoo julkaista toisenkin singlen ennen albumin julkaisua.


title: Tervon vaakuna

text: Tervon vaakuna on Tervon kunnan tunnus. Vaakunan kyljet muodostavat kuvan kapenevasta virtauksesta, jolla viitataan lähinnä kunnan kirkonkylän keskustassa olevaan Tervonsalmeen. Riu'ut kuvaavat tukinuittoa.


title: Tervon vaakuna

text: Vaakunan selitys on ”sinisessä kentässä kultakyljet ja viisi kultaista irtoriukua asetettuina 2:1:2.” Vaakunan on suunnitellut Gustaf von Numers, ja Tervon kunnanvaltuusto hyväksyi sen kokouksessaan 2. toukokuuta 1963. Sisäasiainministeriö vahvisti vaakunan käyttöön 19. syyskuuta samana vuonna.


title: Apotti Suger

text: Apotti Suger (1081 – 31. tammikuuta 1151) oli ranskalainen apotti, valtiomies ja historioitsija.


title: Apotti Suger

text: Suger seurasi 1137 Ranskan tulevaa kuningasta Ludvig VII, "Ludvig Nuori", Akvitaniaan kun prissi meni naimisiin Eleonoora Akvitanialaisen kanssa. Toisen ristiretken aikana hän oli valtakunnan sijaishallitsija (1147–1148). Hän vastusti voimakkaasti kuninkaan avioeroa, sillä hän oli ehdottanut avioliittoa. Vaikka hän ei kannattanut ristiretkeä, hän alkoi ennen kuolemaansa saarnata uudesta ristiretkestä.


title: Apotti Suger

text: Suger palveli neuvonantajana ja ystävänä sekä Ludvig VI:a että Ludvig VII:ä ja oli merkittävässä valta-asemassa. Hän rakennutti goottilaisen Saint-Denis'n luostarikirkon.


title: Sputnik-rakastettuni

text: Sputnik-rakastettuni () on Haruki Murakamin vuonna 1999 ilmestynyt romaani. Kirja on ilmestynyt suomeksi vuonna 2003 Ilkka Malisen käännöksenä Tammen Keltaisessa kirjastossa. Suomennos on tehty englanninkielisestä käännöksestä.


title: Pedro Contreras

text: Pedro Contreras González (s. 7. tammikuuta 1972 Madrid, Espanja) on entinen espanjalainen jalkapallomaalivahti.


title: Pedro Contreras

text: Contreras on Real Madridin kasvatti. Hän oli mukana voittamassa Mestarien liigaa kaudella 1997–1998, vaikkakaan ei itse pelannut minuuttiakaan turnauksessa. Hän pelasi neljän kauden ajan Real Madridin reservijoukkueessa ja ensimmäiset ottelunsa edustusjoukkueessa hän pelasi kaudella 1998–1999. Kauden 1996–1997 Contreras pelasi lainalla Rayo Vallecanossa.


title: Pedro Contreras

text: Kaudeksi 1999–2000 hän siirtyi Málagaan. Hän oli neljän pelaamansa kauden aikana joukkueen kiistaton ykkösvahti ja jäi paitsi ainoastaan kuudesta sarjaottelusta vuosina 1999–2003.


title: Pedro Contreras

text: Vuonna 2003 hän teki sopimuksen sevillalaisseura Betisin kanssa. Contreras pelasi ensimmäisen kautensa aikana joukkueessa 22 ottelua, mutta seuraavalla kaudella hänelle ei otteluita kertynyt kesällä 2004 hankitun Toni Doblasin vietyä ykkösvahdin paikan. Kaudella 2005–2006 hän pelasi otteluita sekä Mestarien liigassa että UEFA Cupissa ja piti muun muassa englantilaista Chelseaa vastaan maalinsa puhtaana.


title: Pedro Contreras

text: Kaudeksi 2007–2008 Contreras siirtyi lainasopimuksella Cádiziin, jossa hän pelasi 36 ottelua. Hänet vapautettiin sopimuksestaan kesällä 2008 ja samalla hän päätti pelaajauransa.


title: Pedro Contreras

text: Contreras toimi Espanjan maajoukkueen kolmosvahtina vuoden 2002 MM-kilpailuissa. Hän pelasi uransa ainoan maaottelun 16. lokakuuta 2002 ystävyysottelussa Paraguayta vastaan.


title: Renée Rienne

text: Renée Rienne (oik. Renée Goursaud) on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä Élodie Bouchez.


title: Renée Rienne

text: Renée Rienne on salamurhaaja, joka tavataan viidennellä tuotantokaudella. Hän on CIA:n etsityimpien rikollisten listalla sijalla kahdeksan. Hän on murhannut mm. Turkin sisäministerin ja kolme CIA:n agenttia. Renéen ollessa lapsi, hänen isänsä Luc Goursaud oli osallisena terroristiorganisaatio Prophet 5:n tutkimuksissa. Löydettyään jotain järkyttävää, Goursaud pakeni tyttärensä kanssa, mutta myöhemmin heidät löydettiin ja Renée näki piilostaan, kuinka Prophet 5 vei hänen isänsä. Myöhemmällä iällä hän otti yhteyttä Michael Vaughniin, jonka isä oli myös ollut mukana Prophet 5:n toimissa. Hän tutki Vaughnin kanssa Prophet 5:ä yhteensä seitsemän vuotta, kunnes tämä murhattiin.


title: Renée Rienne

text: Sydney Bristow jäljittää Renéen ja pyytää apua Vaughnin kuoleman ja Prophet 5:n tutkimisessa. Renée epävirallisesti avustaa APO:a erilaisissa tehtävissä. Kun APO löytää kryogeenisen säiliön, jonka sisällä on vanha mies, Renée varastaa säiliön. Säiliön sisällä on Prophet 5:n tutkija Aldo Desantis, joka on geneettisesti muutettu Renéen isän näköiseksi. Renée ehtii jo uskoa löytäneensä isänsä, kunnes Sydney saa tietää totuuden ja Desantis pakenee. Renée murhaa Desantisin myöhemmin.


title: Renée Rienne

text: Kun Sydney siepataan, Renée auttaa löytämään hänet. Myöhemmin Sydney kertoo hänelle, että hänen hyödyllisyytensä ansiosta hän voisi välttää vankilatuomion, ja tarjoaa hänelle töitä APO:sta. Renée kieltäytyy ja sanoo, ettei luota ihmisiin. Myöhemmin Sydneyn näköiseksi muutettu terroristi Anna Espinosa murhaa Renéen.


title: Essi Laine

text: Essi Laine (s. 28. heinäkuuta 1984 Lahti) on entinen suomalainen tennispelaaja. Parhaimmillaan hän sijoittui WTA-maailmanlistalla kaksinpelissä sijalle 939 syyskuussa 2003 ja nelinpelissä sijalle 444 huhtikuussa 2005. Hän voitti kaksi ITF-turnausta nelinpelissä. Hän edusti Suomea Fed Cupissa vuosina 2001–2008 19 maaottelussa.


title: Essi Laine

text: Hän voitti tenniksen Suomen mestaruuden sisäkentillä kaksinpelissä 2003 ja 2007, naisten nelinpelissä 2001 ja 2003 ja sekanelinpelissä 2003 sekä ulkokentillä naisten nelinpelissä 2001, 2004, 2005, 2006, 2007 ja 2008.


title: Essi Laine

text: Essi Laineen isä oli jääkiekkoilija Erkki Laine, joka voitti hopeaa Calgaryn olympialaisista 1988. Essi Laineen nuorempi sisko Emma Laine on kaikkien aikojen korkeimmalle sijoitettu suomalainen naistennispelaaja.


title: Dani Clos

text: Daniel Clos Álvarez (s. 23. lokakuuta 1988 Barcelona, Espanja) on espanjalainen moottoriurheilija.


title: Dani Clos

text: Clos on kilpaillut myös Formula Renault-, Formula 3- ja Aasian GP2-sarjoissa. Clos voitti vuoden 2006 Italian Formula Renault -sarjan mestaruuden. Clos on myös testannut Williamsin F1-autoa.


title: Dani Clos

text: Clos debytoi GP2-sarjassa kaudella 2009 Racing Engineering -tallissa. Kauden päättävässä Portugalin sprinttikilpailussa Clos ajoi kolmanneksi saavuttaen ensimmäiset pisteensä. Kaudella 2010 Clos jatkoi tallissa seuraavalla kaudella ajaen avausvoittonsa Turkin sprinttikilpailussa. Hän sijoittui sarjan loppupisteissä neljänneksi. Clos jatkoi vielä kolmannen kauden samassa tallissa kaudella 2011. Clos keräsi 30 pistettä ja sai sarjan jaetulle kahdeksannelle sijalle Davide Valsecchin kanssa.


title: Dani Clos

text: Vuonna 2012 Clos toimi F1-talli HRT:n testikuljettajana. Hän ajoi kauden aikana yhteensä kuusi kertaa perjantain ensimmäisissä harjoituksissa. Clos ajoi myös neljä kilpailua GP2:ssa saavuttamatta pisteitä. Vuonna 2013 Clos siirtyi kesken kauden GP2-sarjaan korvaten tallia vaihtaneen Adrian Quaife-Hobbsin. Hän saavutti yhden kakkossijan ja 25 pistettä.


title: Kylkilampi

text: Kylkilampi on Kiiminkijoen vesistöalueeseen kuuluva lampi Utajärven kunnan Juorkunan kylässä Pohjois-Pohjanmaalla. Se sijaitsee Juorkunan ja Ylikiimingin välillä, noin seitsemän kilometriä Hillatie-nimisen metsäautotien ja Olvasjärventien risteyksestä länteen tien pohjoispuolella. Lampi on lähellä Kivi-Sorsuaa, josta lähtee myös Kylkilammen laskujoki, Ylioja -niminen pieni joki Saari-Sorsuaan ja sieltä edelleen Sorsuanojaa myöten Nuorittajokeen Pudasjärvellä. Järvi on matala ja tummavetinen ja varsinkin pohjois- ja länsirannaltaan suota. Lammen pohjoispäässä Yliojan rannalla on metsästyskäyttöön rakennettu maja.


title: Glis

text: Glis on entinen kunta Sveitsissä, Wallisin kantonin saksankielisessä osassa. Nykyään Glis on Brig-Glisin kaupungin keskustaajaman läntinen osa: rajana on kaupungin läpi virtaava Saltinajoki. Glis, Brig ja Brigerbad yhdistyivät Brig-Glisin kunnaksi vuonna 1972. Usein paikkakunnasta käytetään lyhennettyä nimeä Brig.


title: Maaningan vaakuna

text: Maaningan vaakuna oli Maaningan kunnan tunnus. Vaakunan sorsalinnut viittaavat Maaninkaan 1500-luvulla Pohjois-Savon hallinnolliseksi keskukseksi rakennettuun Tavinsalmen kuninkaankartanoon.


title: Maaningan vaakuna

text: Vaakunan selitys on ”mustassa kentässä kultapalkki, jossa kolme mustaa, punavaruksista, seisovaa sorsaa hirsittäin.” Vaakunan on suunnitellut Gustaf von Numers, ja Maaningan kunnanvaltuusto hyväksyi sen kokouksessaan 14. syyskuuta 1952. Sisäasiainministeriö vahvisti vaakunan käyttöön 12. joulukuuta samana vuonna. Vaakuna jäi epäviralliseksi kotiseutuvaakunaksi 2015, kun Maaninka liittyi Kuopion kaupunkiin.


title: Uridiinidifosfaatti

text: Uridiinidifosfaatti eli UDP on nukleotidi, joka koostuu uridiininukleosidistä, jonka riboosisokeriin on esteröitynyt kaksi fosfaattiryhmää.


title: Uridiinidifosfaatti

text: Uridiinifosfaattia esiintyy eliöiden kudoksissa vapaana, mutta erityisen tärkeitä ovat sen sokerijohdannaiset, kuten UDP-glukoosi tai UDP-galaktoosi. Uridiinidifosfaatti on välituote uridiinitrifosfaatin biosynteesissä. Uridiinimonofosfaatista ja ATP:n välisessä UMP-kinaasientsyymin katalysoimassa reaktiossa muodostuu uridiinidifosfaattia, joka voidaan edelleen muuntaa uridiinitrifosfaatiksi UDP-kinaasin avustuksella.


title: Esa Åkerlund

text: Esa Kalle Vihtori Åkerlund (s. 5. heinäkuuta 1969) on porvoolainen romani ja ammatiltaan hevosmies. Hän murhasi entisen vaimonsa Liv van der Hoek-Åkerlundin syyskuussa 1995 Pernajan Isnäsissä. Samalla hän haavoitti vaimonsa veljeä ja tämän naisystävää. Vuonna 1996 hänet tuomittiin murhasta, kahdesta tapon yrityksestä, ampuma-aserikoksesta, uhkauksista, törkeästä pahoinpitelystä ja vapaudenriistosta elinkautiseen vankeuteen, josta hän vapautui joulukuussa 2009.


title: Esa Åkerlund

text: Jo ennen vaimonsa murhaa Åkerlund oli tuomittu käräjäoikeudessa taposta. Hovioikeus kuitenkin vapautti hänet syytteestä. Puukotuksen uhriksi oli joutunut lokakuussa 1993 Askolassa 28-vuotias ravintolan järjestyksenvalvojana toiminut mies. Teko oli tehty Åkerlundin puukolla.


title: Esa Åkerlund

text: Åkerlund surmasi Porvoossa heinäkuussa 2010 ampumalla kolme ihmistä. Videokuvissa tekijä Åkerlund näkyi selvästi, ja ensin pitkään kiistettyään syyllisyytensä Åkerlund lopulta myönsi teon.


title: Esa Åkerlund

text: Porvoon ampumavälikohtaus tapahtui Porvoon McDonaldsin autokaistalla 6. heinäkuuta 2010. Ampumavälikohtauksessa kuoli kolme miestä, joista kaksi kuoli välittömästi ja yksi vasta sairaalassa. Välikohtaus sattui noin kello kahden aikaan aamuyöllä, ja tapahtumat alkoivat ilmeisesti sanaharkasta. Ampujalla ei ollut lupaa aseen hallussapitoon, mutta aseen luvallinen hallussapitäjä oli pari kuukautta ennen ammuskelua myynyt aseen ja noin 50 patruunaa ilman ostolupaa kahdelle tuntemattomalle miehelle.


title: Esa Åkerlund

text: Åkerlundia syytettiin lokakuussa 2010 alkaneessa oikeudenkäynnissä Itä-Uudenmaan käräjäoikeudessa kolmesta taposta ja ampuma-aserikoksesta. Syyttäjä vaati tälle 15 vuoden rangaistusta, joka pitäisi istua ns. päivästä päivään eli ilman mahdollisuutta päästä ehdonalaiseen. Oikeus määräsi videon, jolle ampuminen tallentui, uhrien omaisten pyynnöstä salaiseksi 25 vuodeksi.


title: Esa Åkerlund

text: 16. helmikuuta 2011 Itä-Uudenmaan käräjäoikeus tuomitsi Åkerlundin 15 vuodeksi vankeuteen kolmesta taposta ja ampuma-aserikoksesta. Oikeus määräsi hänet suorittamaan koko rangaistusaikansa vankilassa. Mielentilatutkimuksen mukaan Åkerlund toimi tekohetkellä täydessä ymmärryksessä. Vaarallisuusarvio totesi hänen olevan erityisen vaarallinen toisen hengelle ja terveydelle.


title: Esa Åkerlund

text: Åkerlund valitti tuomiostaan. Helsingin hovioikeus piti käräjäoikeuden päätöksen ennallaan 8. syyskuuta 2011. Hän haki valituslupaa myös korkeimmasta oikeudesta, joka ei kuitenkaan ottanut tapausta käsiteltäväkseen.


title: Esa Åkerlund

text: Tapaus herätti huomiota myös Yhdysvalloissa, jossa ihmeteltiin Suomen elinkautistuomion lyhyyttä.


title: Sulkapallo kesäolympialaisissa 2004

text: Vuoden 2004 olympialaisten sulkapallo järjestettiin Goudi Olympic Complexissa, Ateenassa, 14.-21. elokuuta. Miehissä ja naisissa kilpailtiin kaksin- ja nelinpelissä, ja lisäksi ohjelmassa oli sekanelinpeli.


title: Visbyn kasvitieteellinen puutarha

text: Visbyn kasvitieteellinen puutarha () on Gotlannissa, Ruotsissa sijaitseva kasvitieteellinen puutarha.


title: Visbyn kasvitieteellinen puutarha

text: Carl von Linné tuli vuonna 1741 Gotlantiin tutkimaan saaren ainutlaatuista luontoa ja keräämään kasvi- ja eläinnäytteitä. Tämän innoittamana Visbyhyn perustettiin kasvitieteellinen puutarha vuonna 1855, johon jokainen voi käydä tutustumassa. Puisto on erityisen kuuluisa ruusuistaan.


title: Pyhän Katariinan kirkko (Visby)

text: Pyhän Katariinan kirkon () rauniot sijaitsevat Gotlannissa, Ruotsissa, Visbyn kaupungissa, aivan Suurtorin kupeessa.


title: Pyhän Katariinan kirkko (Visby)

text: Kirkon rakentaminen alkoi jo 1250-luvulla ja rakentamista jatkettiin koko 1300-luvun. Valmiiksi kirkko ei tullut koskaan. 1540-luvulla osa kirkon holveista romahti kesken kirkonmenojen. Kirkon holvien tukirakenteet ovat edelleen vaikuttavan näköiset.


title: Geraint Thomas

text: Geraint Thomas (s. 25. toukokuuta 1986 Cardiff, Yhdistynyt kuningaskunta) on walesilainen rata- ja maantiepyöräilijä. Hän on ratapyöräilyn joukkuetakaa-ajon kaksinkertainen olympiavoittaja ja kolminkertainen maailmanmestari. Maantiepyöräilyssä hän edustaa UCI World Tour -tasolla kilpailevaa Team Sky -joukkuetta.


title: Geraint Thomas

text: Thomas voitti 2016 Pariisi–Nizza-ajon neljän sekunnin erolla Alberto Contadoriin. Ranskan ympäriajossa 2017 hän voitti ensimmäisenä päivänä ajetun aika-ajon. Hän johti kokonaiskilpailua etappien 1–4 jälkeen. Hän voitti Critérium du Dauphinén 2018 tasan minuutin erolla Adam Yatesiin. Saman vuoden Ranskan ympäriajossa hän voitti Alpeilla ajetut 11. ja 12. etapin. Hän siirtyi kokonaiskilpailun johtoon 11. etapin jälkeen ja voitti lopulta koko kilpailun minuutin ja 51 sekunnin erolla Tom Dumouliniin.


title: Geraint Thomas

text: Lähde: Cycling Archives


title: Morris LRC

text: Morris LRC () oli Morris Motor Companyn valmistama toisessa maailmansodassa käytetty panssariauto. Morris Motor Company valmisti ajoneuvoa noin 2 200 kappaletta vuosina 1940 - 1944. Britannian armeija käytti Morris LRC:tä lähinnä tiedustelutehtävissä ja RAF Regimentin kalustossa lentokenttien suojeluun Afrikassa, Italiassa sekä Pohjois-Euroopassa. Brittiarmeijan lisäksi pieni määrä ajoneuvoja oli puolalaisten joukkojen käytössä.


title: Morris LRC

text: Morris LRC:n sisätilaratkaisu oli erilainen kuin muissa saman ajan panssariautoissa. Miehistö istui ajoneuvossa vierekkäin niin että ajoneuvon kuljettaja istui keskellä ja ampujat kuljettajan kummallakin puolella. Morris LRC:n pääase oli Boys-panssarintorjuntakivääri ja lisäksi ajoneuvo oli varustettu Bren-konekiväärillä. Tavallisen mallin lisäksi ajoneuvosta valmistettiin aseistamaton tulenjohtoversio.


title: Morris LRC

text: Morris LRC:tä valmistettiin kaikkiaan viitenä erilaisena mallina:


title: Saulen taistelu

text: Saulen taistelu (, , ) oli Kalparitariston ja liettualaisten sekä heidän kanssaan liittoutuneiden semgallien välillä käyty taistelu 23. syyskuuta 1236. Taistelu päättyi Kalparitariston tappioon ja sen liittämiseen osaksi Saksalaista ritarikuntaa.


title: Saulen taistelu

text: Hermann de Wartbergenin "Chronicum Livoniaen" mukaan taistelu käytiin paikassa nimeltä "Saulerorum", minkä on tulkittu nykyistä Šiauliaita. Täyttä varmuutta asiasta ei kuitenkaan ole.


title: Saulen taistelu

text: Paavi Gregorius IX julisti ristiretken Liettuaan ja Samogitiaan vuonna 1236. Kutsuun vastasi silloinen Riian maaherra Volkwin, joka lähti Samogitiaan saman vuoden syksyllä mukanaan Holsteinista tulleita ritareita sekä pihkovalaisia Kalparitariston liittolaisia. Samogitiassa he kohtasivat Vykintasin johtamat liettualaiset, joita vastaan käytiin taistelu 22. syyskuuta 1236. Saksalaisten joukoissa oli 55 ritaria, 600 muuta sotilasta, sekä noin 1 500 virolaista, liiviläistä ja latvialaista sotilasta. Pihkovalaisia osallistui taisteluun noin 200. Taistelupaikan maaperä oli soista, mikä haittasi etenkin raskaasti varustettuja kalparitareita. Taistelu olikin ristiretkeläisille tappiollinen ja Volkwin sekä 48 ritaria kuolivat.


title: Saulen taistelu

text: Taistelun suorana seurauksena Kalparitaristo menetti aiemmin valtaamansa alueet Väinäjoen toiselta puolelta. Epäsuorana seurauksena oli kalparitariston liittäminen Saksalaiseen ritarikuntaan. Volkwin oli kuitenkin käynyt neuvotteluja Saksalaisen ritarikunnan Hermann von Salzan kanssa lähemmästä yhteistyöstä ritarikuntien kesken jo ennen kuolemaansa. Aiemmin näiden suunnitelmien hidasteena olivat olleet Tanskan vaatimukset Tallinnan kaupungissa. Saulen taistelun jälkeen Kalparitaristo liittyi saksalaiseen ritarikuntaan autonomisena Liivinmaan ritarikuntana.


title: Norio Wakamoto

text: Norio Wakamoto (, s. 18. lokakuuta 1945) on japanilainen ääninäyttelijä, joka on esiintynyt lukuisissa animesarjoissa ja videopeleissä. Wakamoton syvän ja jylisevän puheäänen takia monet hänen roolisuorituksistaan esittävät vahvoja auktoriteettihahmoja, jotka ovat useimmiten myös pahansuopia ja salakavalia konnia. 2000-luvulla Wakamoto kohosi animeharrastajien keskuudessa kulttihahmoksi keisari Charles zi Britannian roolissa Sunrisen animesarjassa "Code Geass: gyakushū no Lelouch". Ei-japanilaisten elokuvien ja televisiosarjojen dubbauksessa Wakamoton äänirooleihin kuuluvat muun muassa "Avaruusasema Alfan" Paul Morrow (Prentis Hancock), alkuperäisen "Tähtien sota" -trilogian Lando Calrissian (Billy Dee Williams), "Paon" Theodore ”T-Bag” Bagwell (Robert Knepper), "Batman Beginsin" Henri Ducard (Liam Neeson) ja "in" Megatronia (Corey Burton).


title: Norio Wakamoto

text: Wakamoto syntyi Shimonosekissä Yamaguchin prefektuurissa, mutta varttui Sakaissa Osakan prefektuurissa. Wakamoto valmistui Wasedan yliopistosta Tokiossa ja pääsi töihin Tokion metropolin poliisilaitoksen mellakkapoliisiin. Hän kuitenkin vaihtoi ammattia poliisista ääninäyttelijäksi 1970-luvun loppupuoliskolla. Wakamoto on budō-lajien kokenut harrastaja: hänellä on kolmannen asteen musta vyö kendōssa ja shōrinji kenpōssa.


title: Georges Sorel

text: Georges Eugène Sorel (2. marraskuuta 1847 Cherbourg – 29. elokuuta 1922 Boulogne-Billancourt) oli ranskalainen filosofi ja politiikan teoreetikko. Hänet tunnetaan muun muassa vallankumouksellisen syndikalismin ajatuksistaan. Hän oli myös tunnettu marxilaisuuden kriitikko.


title: Georges Sorel

text: Yksi hänen työnsä kestävimpiä perintöjä on myytin käsite, joka on vaikuttanut niin Mussolinin poliittiseen toimintaan kuin Roland Barthesin poliittiseen teoriaan. Hänen käsityksensä myyttien voimasta ihmisten elämässä inspiroi marxisteja ja fasisteja ja hän myös puolusti väkivaltaa poliittisena metodina. . Sorel oli kiinnostunut ihmisen irrationaalisesta ja intuitiivisesta puolesta. Hänet lasketaan tuolloin vaikuttaneeseen järjen kaikkivoipuutta ja positivismia vastaan suunnattuun "anti-intellektuaaliseen" intellektuellien vallankumoukseen. Hän kritisoi voimakkaasti mm. Ernest Renanin teoriota inhimillisen toiminnan laskennallisesta intressipohjaisuudesta.


title: Georges Sorel

text: Sorelin poliittiset kannat vaihtelivat sosialismista syndikalismiin ja nationalismista kommunismiin; hän uskoi vahvasti esim. Leninin bolševismiin ennen kuolemaansa 1922. Hänen päätyönään voidaan pitää "Réflexions sur la violence" -teosta, jossa esitellään 'puhdas' ja eettinen väkivallan muoto, joka ei ole sama asia kuin kapitalistisen sortovallan katkeruuteen ja kostoon pohjautuva väkivalta. Teoksessa hän yrittää konstruoida proletariaatille ihmisen intuitiivisuuteen ja impulsiivisuuteen vetoavaa yleislakon myyttiä, joka on suunnattu erityisesti reformistisosialistien ja überkonservatiivien epäpyhää ja passivoivaa vaikutusta vastaan. Sorel kannatti nietzscheläistä vitaalisuutta ja vallanhalua, ja katsoi että väkivalta on joskus uljas todiste yksilönvapaudesta. Proletariaatin terveen väkivaltainen toiminta aktivoisi hänen mukaansa myös porvaristoa muuhun kuin hitaasti vetäytyvään sovinnaisuuteen.


title: Työelämän laatu

text: Työelämän laatu viittaa yleisimmin työntekijöiden kokemukseen työssä viihtymisestä. Hyvän työelämän laadun on todettu edistävän työpaikkojen tuottavuutta, kilpailukykyä, työmotivaatiota, työorganisaatioiden julkista kuvaa sekä palveluiden ja tuotteiden laatua. Työelämän laatu on läheistä sukua työhyvinvointi -käsitteelle. Työelämän laadun näkökulma korostaa työn organisointia ja osallistumismahdollisuuksia tarjoavaa johtamistapaa, kun työhyvinvoinnin näkökulma on keskeisemmin sidoksissa terveyslähtökohtiin.


title: Työelämän laatu

text: Työ- ja elinkeinoministeriön vuosittain julkaisemassa työolobarometrissa työelämän laatu on määritelty neljän osa-alueen avulla: (2009)Arvostetussa tutkimuksessaan Francis Green (2006) määritteli työelämän laadun viiden indikaattorin avulla:Suomessa työelämään liittyvät asiat ovat valtiovallan osalta pääsääntöisesti työ- ja elinkeinoministeriön sekä sosiaali- ja terveysministeriön vastuulla. Työ- ja elinkeinoministeriössä on vuodesta 2008 lähtien toiminut työelämä- ja markkinaosaston alaisuudessa erityinen työelämän laatu –ryhmä jonka tehtävänä on koordinoida työelämän laadun kehittämistyötä. Vuodesta 2008 ryhmän vetämänä on toiminut työelämän laadun ja tuottavuuden kehittämisen TYLA -toimenpidehanke. Valtiovallan eri toimilla tähdätään työvoiman vähentyessä niin työurien pidentymiseen, kuin mahdollisimman hyvään tapaan yhdistää työn tekeminen sekä yksityiselämän ja arjen sujuvuus.


title: Työelämän laatu

text: Työsuojeluun liittyvistä asioista Suomessa vastaa sosiaali- ja terveysministeriön työsuojeluosasto. Se ohjaa aluehallintovirastojen työsuojelun vastuualueita, valmistelee ja kehittää työsuojelun lainsäädäntöä sekä työsuojelupolitiikkaa ja huolehtii kansainvälisestä yhteistyöstä työsuojelun alalla. STM:n hallinnonalalla toimii työterveyslaitos jonka tehtäviin kuuluvat muun muassa työelämään liittyvä tutkimus- ja kehitystyö, tiedotustoiminta, koulutus sekä asiantuntijapalveluiden tarjonta.


title: Työelämän laatu

text: Keskeisimmät suomalaiset työelämän laatua mittaavat tutkimukset ovat tilastokeskuksen tuottama työolotutkimus, työterveyslaitoksen toimittama työ ja terveys Suomessa -tutkimus sekä työ- ja elinkeinoministeriön työolobarometri.


title: Työelämän laatu

text: Ohjelmallisesti työelämää on kehitetty Suomessa 1990-luvun alkupuolelta asti. Kansallinen tuottavuusohjelma käynnistyi vuonna 1993, työelämän kehittämisohjelma Tyke vuonna 1996, kansallinen ikäohjelma vuonna 1998 ja työssä jaksamisen tutkimus- ja toimenpideohjelma vuonna 2000. Kaikki ohjelmat on sittemmin arvioitu ja niitä on pidetty onnistuneina. Suomi onkin saanut ohjelmien myötä osakseen kansainvälistä huomiota ja tunnustusta aktiivisuudestaan työelämän kehittämisessä.


title: Työelämän laatu

text: Vuonna 2003 ohjelmat päätettiin koota uuden yhteisen sateenvarjon alle ja siten perustettiin Tykes -ohjelma joka toimi vuosina 2004-2009. Sen budjetti oli kokonaisuudessaan noin 87 miljoonaa euroa ja ohjelman projekteihin osallistui noin 250 000 työntekijää. Tämän jälkeen on vuodesta 2009 lähtien Tekesissä toiminut Tyke –rahoituspalvelu, joka myöntää rahoitusta työorganisaatioiden kehittämisprojekteihin.


title: Työelämän laatu

text: Työelämän laatuun liittyvää aineistoa EU:ssa tuottaa Dublinissa sijaitseva Euroopan elin- ja työolojen kehittämissäätiö.


title: The Black Dahlia Murder

text: The Black Dahlia Murder on yhdysvaltalainen melodinen death metal -yhtye Waterfordista, Michiganista. Yhtye perustettiin vuonna 2001 ja on julkaissut kahdeksan studioalbumia Metal Blade -levy-yhtiön kautta. Yhtyeen nimi viittaa Elizabeth Shortin ratkaisemattomaan murhatapaukseen vuodelta 1947 – lehdistössä Shortia kutsuttiin murhaa selviteltäessä ”Mustaksi daaliaksi”.


title: The Black Dahlia Murder

text: The Black Dahlia Murderin musiikki on usein luokiteltu metalcoreksi ja death metalliksi. Yhtyeen musiikki eroaa hyvin paljon muista samaa genreä edustavista yhtyeistä siten, että se on paljon nopeampaa ja rumpujen soitto on hyvin blast beat -painotteista.


title: The Black Dahlia Murder

text:
Yhtye on myös tunnettu siitä että viittaavat musiikissaan Castlevania-pelisarjoihin, kuten esimerkiksi yhtyeen ekan demolevyn nimi ja kappale yhtyeen "Nocturnal" albumilla kantaavat nimeä "What a Horrible Night to Have a Curse" joka on :ista kun pelissä vaihtuu päivä yöksi.
Nykyiset jäsenet


title: The Black Dahlia Murder

text: Entiset jäsenet


title: Työlainsäädäntö

text: Työlainsäädännön valmistelusta ja kehittämisestä vastaa Suomessa työ- ja elinkeinoministeriö. Tällaisia lakeja ovat mm. työsopimuslaki, työaikalaki, vuosilomalaki, Yhdenvertaisuuslaki, laki yksityisyyden suojasta työelämässä, työehtosopimuslaki, vuorotteluvapaalaki, opintovapaalaki sekä palkkaturvalaki. Myös henkilöstön osallistumisjärjestelmiä eli yhteistoimintaa yrityksissä, hallintoedustusta ja henkilöstörahastoa koskevat lainsäädäntöasiat valmistellaan työ- ja elinkeinoministeriössä.


title: Työlainsäädäntö

text: Työlainsäädäntöä valmistellaan kolmikantaisesti, yhteistyössä työnantajien ja työntekijöiden etujärjestöjen kanssa. Työntekijöiden työehtoja määrittelevät työlainsäädännön lisäksi mm. eri alojen työehtosopimukset. Työlainsäädännön valvonta kuuluu suurelta osin sosiaali- ja terveysministeriön alaisille työsuojeluviranomaisille.


title: Työlainsäädäntö

text: Työ- ja elinkeinoministeriö osallistuu Euroopan Unionin työlainsäädännön ja Kansainvälisen työjärjestön sopimusten valmisteluun. Ministeriö tukee ja arvioi tutkimusten avulla mm. työlainsäädännön valmistelua ja seurantaa.


title: Kuolonkalpeus

text: Kuolonkalpeus (. "Pallidus", kalpea ja "mors" (gen. "mortis"), kuolema) ilmenee vaaleaihoisilla melkein välittömästi kuoleman jälkeen (15–120 minuuttia kuolemasta). Sen aiheuttaa veren vajoaminen alempiin osiin ruumista, kun verenkierto on pysähtynyt. Siellä veri muodostaa violetinpunaisen lautuman.


title: Kuolonkalpeus

text: Kuolonkalpeus muodostuu niin nopeasti kuoleman jälkeen, ettei sitä voida käyttää avuksi kuoleman ajankohdan määrittämisessä, paitsi jos ruumis löytyy pian kuoleman jälkeen.


title: Kuolonkalpeus

text: Myös elävällä ihmisellä voi ilmetä kuolonkalpeutta, kun jokin tilanne tai olosuhde saa veren pakenemaan ihon pintakerroksista kuten esim. syvässä mielenjärkytyksessä. Myös sydämen vajaatoiminta voi saada kasvot näyttämään kuolonkalpeilta, harmailta; tällöin myös huulet sinertävät.


title: 1036 Ganymed

text: 1036 Ganymed on Maan lähelle tuleva pikkuplaneetta, joka kuuluu Amor-asteroideihin. Walter Baade löysi Ganymedin vuonna 1924. Asteroidi sai nimensä kreikkalaisen mytologian Ganymedeen mukaan. Ennen nimeämistään pikkuplaneetta tunnettiin tunnuksella 1924 TD. Ganymedin rata leikkaa Marsin radan, mutta ei Maan rataa. Ganymedin radan epäkeskisyys on jopa 0,534, eli sen rata on melko soikea. Kauimmillaan asteroidi käy 4,09 AU:n päässä Auringosta, mutta lähimpänä ollessaan sen etäisyys on vain 1,24 AU. Ganymed on suurin Amor-tyypin pikkuplaneetoista. Se on S-tyypin asteroidi, jonka koostumuksessa on spektrimittausten perusteella pyrokseenin ja oliviinin sekoitusta. Tätä pikkuplaneettaa ei tule sekoittaa Jupiterin Ganymedes-kuuhun.


title: Silmät tummat kuin yö

text: ”Silmät tummat kuin yö” on Usko Kempin säveltämä ja sanoittama musiikkikappale, jonka nauhoitti ensimmäisen kerran Kauno Raivio Saksassa vuonna 1932. Kemppi julkaisi kappaleen salanimellä U. Talka.


title: Silmät tummat kuin yö

text: Raivion lisäksi laulun ovat äänittäneet muun muassa Teijo Joutsela, Jorma Lyytinen, Henry Theel, Heikki Hietamies, Raimo Piipponen, Jaakko Salo ja Erkki Ihalainen. Leo Jokela lauloi kappaleen vuoden 1960 elokuvassa "Komisario Palmun erehdys".


title: Kuolonkylmyys

text: Kuolonkylmyys ( "algor": kylmä; "mors": kuolema > gen. "mortis") tarkoittaa ruumiinlämmön alenemista kuoleman jälkeen. Kylmeneminen tapahtuu tasaisella eksponentiaalisen hajoamisen nopeudella, kunnes ruumiin lämpötila vastaa ympäristön lämpötilaa. Ulkoiset tekijät vaikuttavat nopeuteen. Toisaalta, jos ympäristön lämpötila on korkeampi kuin kehon lämpötila, kuollut ruumis lämpenee, kunnes se saavuttaa ympäristön lämpötilan.


title: Kuolonkylmyys

text: Ruumiin mätänemisen alettua lämpötila nousee jälleen joksikin aikaa.


title: Kuolonkylmyys

text: Rektaalisen lämmön mittaus antaa jonkinlaisen arvion kuoleman ajankohdasta. Sääntönä voidaan pitää 2 °C ensimmäisen tunnin aikana ja 1 °C tuntia kohden, kunnes ruumiin ja ympäristön lämpötilat ovat samat.


title: Kuolonkylmyys

text: Glaisterin yhtälön avulla voidaan arvioida, kuinka kauan kuolemasta on tunteina kulunut:


Kuolonkylmyys


title: Kuolonkylmyys

text: missä formula_2 on rektaalin lämpötila celsiusasteina.


title: Magnus Dyrssen

text: Magnus (Manne) Peder Wilhelm Dyrssen (18. toukokuuta 1894 Karlskrona − 1. maaliskuuta 1940 Märkäjärvi), oli ruotsalainen everstiluutnantti ja vapaa-ehtoinen sotilas.


title: Magnus Dyrssen

text: Dyrssen oli mukana perustamassa Suomen komiteaa ("Finlandskommittén"), Carl August Ehrensvärdin ja Viking Tammin kanssa, ja kuului myös Svenska Frivilligkårenin perustajiin. Hän järjesti sen ensimmäisen ryhmän, "I. gruppen", minkä päälliköksi hän tuli. Dyrssen toimi yksikön päällikkönä kapteeni Malcolm Murrayn ja luutnantti Per Hjalmar Bauerin kanssa. Myöhemmin yksikön johtajana toimi Ernst Linder.


title: Magnus Dyrssen

text: Dyrssen oli ensimmäinen taisteluissa kaatunut Svenska frivilligkårenin jäsen. Hänen kohtalonsa muistuttaa Olof Palmen kohtaloa. 22. maaliskuuta paljastettiin patsas sille paikalle minne Dyrssen kaatui. Hänet haudattiin Kungsängenin hautausmaalle, ja hautakivessä lukee: "Föll 1/3 1940 vid Märkäjärvi för Nordens frihet". Hänen nimensä on myös toisessa muistokivessä Märkäjärvellä (viiden muun ruotsalaisen kanssa). Myös linnankapellissa Karlbergin linnassa on hänen nimensä.


title: Muistisairaus

text: Muistisairaus on ihmisellä esiintyvä muistamista vaikeuttava sairaus. Kun muistihäiriöt ovat jatkuvia eikä enää selviydy kunnolla itsenäisesti arkipäivän toimista, kysymyksessä saattaa olla jokin muistisairaus. Muistisairaudet voidaan jaotella ohimeneviin, parannettaviin, pysyviä jälkitiloja jättäviin tai eteneviin muistisairauksiin.


title: Muistisairaus

text: Monet tekijät vaikuttavat uuden oppimiseen ja muistin toimintaan. Esimerkiksi stressi, uupumus, univaje, runsas alkoholin käyttö ja sairaudet, kuten kilpirauhasen vajaatoiminta, epilepsia, masennus tai skitsofrenia, voivat heikentää muistin toimintaa. Yleisimmät dementiaoireita aiheuttavat etenevät muistisairaudet ovat Alzheimerin tauti (noin 60–70 %), verisuoniperäinen muistisairaus (noin 15–20 %), Lewyn kappale -tauti ja otsalohkorappeumasta johtuva muistisairaus.


title: Muistisairaus

text: Muistin vaikeudet ovat yleisiä, eivätkä ne suinkaan aina merkitse etenevää muistisairautta. Toimintakykyä haittaava ja itseä tai omaisia huolestuttava muistihäiriö on kuitenkin syytä aina selvittää hakeutumalla tutkimuksiin. Mitä varhaisemmassa vaiheessa ongelmiin puututaan, sitä parempia ovat hoitotulokset.


title: Muistisairaus

text: On arvioitu, että Suomessa lievää muistisairautta sairastaisi noin 35 000 ihmistä. Keskivaikeaa tai vaikeaa muistisairautta puolestaan potisi osapuilleen 85 000 ihmistä. Arvioidaan, että vuonna 2015 syntyneistä syntyneistä tytöistä 40 prosenttia ja pojista 30 prosenttia tulee ikääntyessään sairastumaan muistisairauteen.


title: Muistisairaus

text: Joka kolmas muistisairaus olisi ehkäistävissä. Tässä keskeisessä osassa ovat yhdeksän eri seikkaa. Ensinnäkin, lapsuudessa ja nuoruudessa olisi tärkeää pysyä koulutuksessa ainakin 15 ikävuoteen asti. Mikäli toisen asteen koulutus jää käymättä, aivoihin kehittyy vähemmän kognitiivista reserviä, joka vahvistaa aivojen verkostoja. Vahva verkosto puolestaan ehkäisee muistisairauden kehittymistä.


title: Muistisairaus

text: Myöhemmin elämässä tulisi harrastaa mieltä virkistäviä asioita, kuten lukemista, vapaaehtoistyötä tai pelaamista. Vilkas sosiaalinen elämä sekä elokuvissa, ravintoloissa ja urheilutapahtumissa käyminen ehkäisevät myös sairastumista.


title: Muistisairaus

text: Muistisairauden puhkeamisen ehkäisemiseksi kuulon suojeleminen on tärkeää keski-iässä. Kuuleminenkin rakentaa kognitiivista reserviä, jota huono kuulo voi puolestaan vähentää.


title: Muistisairaus

text: Keski-iässä muistisairauden riskiä nostavat ylipaino, korkea verenpaine ja kuulon heikkeneminen. Eläkeiässä niin tekevät tupakointi, masennukseen ja diabetekseen sairastuminen sekä yksinäisyys tai eristäytyminen. Liikunta ja sosiaalinen aktiivisuus puolestaan vähentävät vaaraa.


title: Storsjö

text: Storsjö on pientaajama Bergin kunnassa Pohjois-Ruotsissa. Storsjön kuuluu Jämtlandin lääniin ja Jämtlandin maakuntaan. Paikkakunta sijaitsee Storsjön-nimisen järven rannalla. Vuoden 2010 lopussa pientaajamassa oli 114 asukasta.


title: Julian Dean

text: Julian Dean (s. 28. tammikuuta 1975 Waihi, Uusi-Seelanti) on uusiseelantilainen maantiepyöräilijä, joka kilpaili ammattilaisena vuosina 1996–2013. Tällä hetkellä hän toimii apulaisjoukkueenjohtajana UCI ProTour -tasolla kilpailevassa australialaisessa Orica-GreenEDGE-tallissa. Hän oli ajajatyypiltään kirimies, ja lisäksi häntä pidettiin yhtenä aikansa parhaista tallinsa kirimiehen viimeisistä vetomiehistä.


title: Julian Dean

text: Dean kilpaili myös ratapyöräilyssä: hän sai pronssia joukkuetakaa-ajossa sekä junioreiden MM-kilpailuissa 1993 että Kansainyhteisön kisoissa 1994. Hän aloitti maantiepyöräilyn ammattilaisuransa Shaklee-joukkueessa 1996. Edustettuaan 1998 Mercury Cycling Teamia hän siirtyi kausiksi 1999–2001 US Postaliin. Vuosina 2002–2003 hän edusti Team CSC:tä, 2004–2007 Crédit Agricolea, 2008–2011 yhdysvaltalaistalli Garminia ja kausilla 2012–2013 Orica-GreenEDGE-joukkuetta.


title: Julian Dean

text: Dean sai ilma-aseen luodista osuman sormeensa Ranskan ympäriajon 2009 13. etapilla, mutta pystyi jatkamaan kilpailua. Hän ajoi kaudella 2009 ainoana pyöräilijänä kaikki kolme suurta ympäriajoa maaliin.


title: Adaptiivinen oppiminen

text: Adaptiivinen oppiminen on opetusmenetelmä, jossa hyödynnetään tietokoneita vuorovaikutteisina opetusvälineinä. Tietokoneet sovittavat (eli adaptoivat) oppisisällön oppijan vastausten perusteella pääteltyjen heikkouksien ja vahvuuksien mukaan. Tarkoitus on, että tietotekniikalla voidaan näin korvata ihmisopettajan tai tuutorin tarjoama vuorovaikutteinen opetus.


title: Ohjelmoitu opetus

text: Ohjelmoitu opetus tarkoittaa yksityiskohtiaan myöten etukäteen laadittua opetusohjelmaa, jota kukin oppija voi käydä läpi omassa tahdissaan. Tyypillisesti ohjelmoitua opetusta tuetaan tietotekniikalla. Menetelmän päävaiheet ovat: 1) ohjelma ja informaatio esitetään oppilaalle, 2) oppilaalle annetaan aiheeseen liittyviä tehtäviä, 3) oppilas vastaa tehtäviin, 4) oppilas tai tietokone tarkistaa tuloksen, 5) opiskelu jatkaa tuloksen ohjaamaan. Ohjelmoitu opetus perustuu B. F. Skinnerin behavioristiseen oppimisen teoriaan.


title: Christian Chukwu

text: Christian Chukwu Okoro (s. 4. tammikuuta 1951) on nigerialainen entinen jalkapalloilija ja nykyinen valmentaja. Pelaajaurallaan hän toimi kapteenina muun muassa Nigerian jalkapallomaajoukkueessa.


title: Christian Chukwu

text: Pelaajaurallaan Chukwu toimi kapteenina 1970-luvun lopussa Enugu Rangersin joukkueessa ja Nigerian maajoukkueessa. Hän oli kapteenina myös Nigerian voittaessa sen historian ensimmäisen Afrikan-mestaruuden vuonna 1980, kun se voitti loppuottelussa Algerian 3–0.


title: Christian Chukwu

text: Chukwu aloitti valmennusuransa Libanonissa 1990-luvun puolivälissä, ennen kuin hän virallisesti alkoi valmentaa Keniaa vuonna 1998. Myöhemmin, vuosina 2003–2005 hän valmensi Nigerian maajoukkuetta. Vuonna 2004 hän onnistui johtamaan joukkueensa Afrikan-mestaruusturnauksessa pronssille. Jalkapallon MM-kisojen karsinnoissa Chukwua syytettiin huonosta valmentamisesta, ja vain kaksi ottelua ennen karsintojen päättymistä hänet erotettiin. Kaksi ottelua lopullista lohkovoittajaa Angolaa vastaan Nigerian oli kuitenkin pelattava, ja se hävisi molemmat. Tämä johti siihen, että Nigeria ei selviytynyt kisoihin.


title: Christian Chukwu

text: Nigerian valioliigassa kaudella 2008–2009 Chukwu valmensi joukkueensa Enugu Rangersin kuudennelle sijalle. Hänet kuitenkin erotettiin kauden lopussa, koska hän ei täyttänyt joukkueen tavoitetta.


title: Aktivoiva opetus

text: Aktivoiva opetus on oppijakeskeinen pedagoginen malli, jossa oppiminen ymmärretään tiedon aktiiviseksi tuottamiseksi ja jossa oppijalla on keskeinen rooli tiedon tuottamisessa ja muokkauksessa. Malli perustuu konstruktivistiseen oppimiskäsitykseen, jossa uusi tieto rakentuu vanhan tiedon päälle. Aktivoivassa opetuksessa opettajan ja oppijan roolit muuttuvat ja opettaja on vähemmän keskeisessä asemassa. Malliin tottumattomat oppilaat voivat tulkita tilanteen väärin ja olettaa, että opettaja ei ole yhtä asiantunteva, koska hän ei suoraan kerro, mitä pitää oppia. Tästä syystä menetelmän perustelu oppimistilanteen alussa on tärkeää.


title: Avoin oppimisympäristö

text: Avoin oppimisympäristö tarkoittaa oppimisympäristöä, jossa pyritään saamaan aikaan optimaalinen joustavuus ajan, paikan, menetelmien, toteutustapojen ja oppimissisältöjen suhteen. Perusperiaate on, että opiskelu muuttuu opiskelijakeskeiseksi perinteisen opettaja- ja oppilaitoskeskeisyyden sijasta. Perinteisempää, koulumaista oppimisympäristöä kutsutaan suljetuksi. Avoin oppimisympäristö on kuitenkin käsitteenä hyvin laaja. Siihen liitetään fyysisten ja virtuaalisten tilojen lisäksi myös teknologia, sosiaalinen ympäristö, verkostot ja mentaalinen ilmapiiri. Kaikki nämä nähdään tekijöinä, jotka vaikuttavat oppijan motivaatioon ja aktiivisuuteen.


title: Avoin oppimisympäristö

text: Virtuaalinen oppimisympäristö eli oppimisalusta ei sellaisenaan takaa oppimisen avoimuutta ja kontekstuaalisuutta. Oppimisalusta voi vapauttaa ajasta ja paikasta ollen samalla suljettu muiden tekijöiden suhteen. Uusi teknologia kuitenkin mahdollistaa oikein käytettynä oppimisympäristöjen optimaalisen avoimuuden, ja ratkaisee myös monia käytännön didaktisia haasteita (esim. keskusteluryhmien mahdollistama yhteistoiminnallinen ryhmässä oppiminen ajasta ja paikasta riippumatta).


title: Diagnostinen tentti

text: Diagnostinen tentti on tentti, jota käytetään diagnostiseen arviointiin, eli selvittämään oppilaan lähtötasoa tai ennakkotietoja opetettavasta aiheesta. Toisin kuin tavallinen tentti, jota valvotaan tarkasti, diagnostinen tentti on vapaaehtoinen, koska siitä ei saada loppuarviointiin vaikuttavaa arvosanaa, vaan tentin tulos on apuna itse opetusprosessin etenemisessä.


title: Intentionaalinen oppiminen

text: Intentionaalinen oppiminen tarkoittaa sitä, että oppija on tietoisesti asettanut toimintansa päämääräksi oppimisen ja pyrkii aktiivisesti käyttämään mahdollisimman tarkoituksenmukaisia strategioita tämän tavoitteen saavuttamiseksi. Keskiössä ovat toiminnan päämäärät sekä niiden saavuttamiseksi valitut kognitiiviset strategiat.


title: Julien El Fares

text: Julien El Fares (s. 1. kesäkuuta 1985 Aix-en-Provence, Ranska) on ranskalainen maantiepyöräilijä. Hän aloitti harjoittelijana Cofidis-tallissa 2006 ja edusti samaa joukkuetta ammattilaisena 2008–2011. Kaudella 2012 hän kilpaili Team Type 1 - Sanofi -tallissa, 2013 Sojasun-joukkueessa ja vuodesta 2014 ranskalaistallissa, nykyiseltä nimeltään Delko–Marseille Provence-KTM.


title: Julien El Fares

text: Lähde: Cycling Archives, Pro Cycling Stats


title: Luettelo uskonnottomien järjestöistä

text: Tämä on luettelo uskonnottomien järjestöistä.


title: Stephen Shea

text: Stephen Shea (s. 21. joulukuuta 1961 Los Angeles, Kalifornia) on yhdysvaltalainen entinen lapsinäyttelijä, joka tunnettiin parhaiten esiintymisestään Epun äänenä useissa "Tenavat"-sarjakuvaan perustuvissa animaatioissa 1970-luvulla. Hän peri roolin isoveljeltään Christopherilta. Lisäksi hänellä on myös toinen veli, Eric.


title: Kognitiiviset tuet

text: Kognitiiviset tuet tai älykkään toiminnan rakennustelineet tai tikapuut () tarkoittavat opetuksellista tukea, joka on sovitettu kunkin oppijan tarpeiden mukaan. Tukea annetaan ongelmanratkaisun kriittisissä vaiheissa ja tuki vähenee sitä mukaa, kun oppija osoittaa hallitsevansa eri työvaiheet. Kognitiivisen tuen avulla oppija voi toimia omalla lähikehityksen vyöhykkeellään. Tukea voi tarjota joko opettaja, vertaisoppija, oppimisalusta tai jokin muu oppimisympäristön elementti.


title: Kognitiiviset tuet

text: Asiantuntijakulttuuriin kasvamisen näkökulmasta kognitiivisten tukien rakentaminen ja henkilökohtainen ohjaus kuuluu aloitteluvaiheeseen. Tukea vähennetään aloittelijan taitojen kasvaessa ja tuki siirtyy yhä enemmän epäsuorasti asiantuntijayhteisön yhteistyön harteille. Aloittelija saavuttaa asiantuntijan tason, kun hän pystyy toimimaan käytäntöyhteisössä täysivaltaisena jäsenenä. Tämän jälkeen asiantuntija integroituu yhä vahvemmin asiantuntijakulttuurin osaksi ja saavuttaa ohjaajiensa osaamistason.


title: Waka Waka (This Time for Africa)

text: "Waka Waka (This Time for Africa)" on kolumbialaisen laulajan Shakiran vuonna 2010 julkaisema kappale ja single. Vierailevana artistina kappaleessa esiintyy eteläafrikkalainen yhtye Freshlyground. Kappale oli vuoden 2010 jalkapallon maailmanmestaruuskilpailujen virallinen tunnuskappale yhdessä sen espanjankielisen version ”Waka Waka (Esto es África)” kanssa. Kappaleen pystyi lataamaan internetistä 11. toukokuuta ja se sai yleisesti myönteisen vastaanoton tullen maailmanlaajuiseksi hitiksi.


title: Waka Waka (This Time for Africa)

text: Kappale on mukana myös kisojen virallisella "Listen Up! The Official 2010 FIFA World Cup Album" -albumilla, joka julkaistiin 31. toukokuuta 2010. Kappale esitettiin ensi kerran vuoden 2010 jalkapallon MM-kisojen aattona MM-kisakonsertissa Sowetossa 10. kesäkuuta ja se esitettiin vielä kisojen finaalissa 11. heinäkuuta.


title: Waka Waka (This Time for Africa)

text: YouTubessa olevan kappaleen virallinen musiikkivideo on saanut yli miljardi näyttökertaa, mikä tekee siitä yhden palvelun katsotuimmista videoista.


title: Waka Waka (This Time for Africa)

text: "Waka Waka (This Time for Africa)"-kappaleen musiikkivideolla esiintyivät myös jalkapalloilijat Rafael Marquez, Lionel Messi, Carlos Kameni ja Gerard Pique.


title: Tentti

text: Tentti on arviointitapa, jonka tarkoitus on mitata vastaajan (usein oppilaan) tietoja, taitoja, kykyjä tai uskomuksia. Tentti ymmärretään usein arkikielessä akateemisena tenttinä mutta voidaan määritellä yleisempänä käsitteenä, joka kattaa keinotekoiset, murretut, mallintavat sekä luonnolliset tentit.


title: Tentti

text: Tenttejä voidaan tarkastella niiden keinotekoisuuden tai autenttisuuden mukaan, kuten seuraavat neljä tenttityyppiä havainnollistavat.


title: Tentti

text: Keinotekoiset tentit ovat rakennettuja tilanteita, jotka eivät rakenteellisesti vastaa todellista elämää. Tämä on vanhin tenttimuoto, jota on käytetty Kiinassa jo 500-luvulla. Muinoin ulkoaopettelua mittaava tentti oli hyvinkin tarpeen, sillä tietoa ei voinut helposti muuten säilöä kuin ihmisten muistissa. Ulkoaoppimista mittaava keinotekoinen tentti ei välttämättä ole nykyisessä tietoyhteiskunnassa enää kaikkein soveltuvin tenttimismuoto.


title: Tentti

text: Akateeminen tentti on esimerkki keinotekoisesta tentistä.


title: Tentti

text: Mitä enemmän tentin toimintarakennetta murretaan, sitä enemmän se alkaa muistuttaa todellista elämää mallintavaa tenttiä. Jos tentillä ei kuitenkaan ole muuta käyttötarkoitusta itse tenttimisen lisäksi, on se edelleen kuitenkin keinotekoinen.


title: Tentti

text: Mallintava tai simuloiva tentti on todellisuutta jäljittelevä tentti, jossa ei kuitenkaan ole todellista tulosvastuuta. Mallintava tentti jäljittelee luonnollista tilannetta ja luonnollista tenttiä. Harjoittelua voidaan pitää eräänä mallintavan tentin muotona, jossa arviointi muuttuu loppuarvioinnista jatkuvaksi prosessiksi.


title: Tentti

text: Produktisuuntautuneessa tentissä arvioidaan oppilaan tuottamaa tuotetta, kun taas prosessisuuntautuneessa tentissä arvioidaan oppilaan työskentelyä, valintoja ja perusteluja.


title: Tentti

text: Simulointia käytetään sellaisten tilanteiden harjoitteluun, joiden todellinen toteuttaminen on joko vaarallista tai muuten kustannustehotonta. Virtuaalitodellisuus tarjoaa nykyisin varsin laajoja mahdollisuuksia simulointiin.


title: Tentti

text: Luonnollinen eli autenttinen tentti tarkoittaa aidon alalle ominaisen ongelman ratkaisua todellisessa suoritustilanteessa. Luonnolliseen tenttiin kuuluu myös todellinen tulosvastuu ongelman ratkaisusta.


title: Tentti

text: Akateemisessa tentissä testataan opiskelijan taitoja akateemisen kurssin aihealueesta.


title: Tentti

text: Diagnostisessa tentissä mitataan opiskelijan osaamistasoa opetusprosessin alussa.


title: Tentti

text: Verkkotentti on tentti, joka suoritetaan verkon välityksellä. Yleensä kyseessä on kotitentti, eli muualla kuin koulussa tehtävä tentti. Tenttiä tehdessä on sallittua käyttää lähdemateriaaleja. Tenttitehtävien laatimisessa on otettava verkkotentin erityispiirteet huomioon ja kysymysten on oltava riittävän laajoja ja soveltavia. Tyypillisesti verkkotentti avautuu ennalta sovittuna hetkenä ja opiskelijalla on rajattu aika lähettä tenttivastauksensa joko oppimisen hallintajärjestelmän kautta tai sähköpostitse.


title: Tentti

text: Akvaariotentti on sellainen tentti, jossa mahdolliset tenttikysymykset annetaan etukäteen tenttijälle valmistautumista varten. Mahdollisia tenttikysymyksiä on huomattavasti enemmän kuin mitä varsinaiseen tenttiin tulee mukaan. Esimerkiksi annetaan 20 kysymystä, joista tenttiin tulee 4 kpl. Tentissä on osattava vastata kaikkiin neljään kysymykseen kunnollisesti. Akvaariotentti suoritetaan opiskelijan kotona ilman mitään valvontaa. Tenttivastausta kontrolloidaan plagioinninpaljastuksella.


title: Liiviläismurteet

text: Liiviläismurteet () ovat latvian kielen murteita. Ne voidaan luokitella yhdeksi kolmesta päämurreryhmästä, tai latvian keskimurteiden alamurteiksi. Latvian muista murteista se eroaa siinä olevien lukuisten liivin kielestä tulleiden substraattimuotojen takia, jotka eivät ole yhtä yleisiä muissa latvian murteissa. Liiviläismurre voidaan jakaa edelleen Kurzemen ja Vidzemen alueiden murteisiin, joista Kurzemen murre voidaan jakaa kahteen alamurteeseen. Liiviläismurteita puhuvat latvialaistuneiden liiviläisten jälkeläiset.


title: Liiviläismurteet

text: Ääntämyksellisesti liiviläismurteiden ero muihin verrattuna näkyy lyhyiden takavokaalien poissaolona ja pitkien takavokaalien lyhentymisenä. Esimerkiksi sana "labi" ("hyvin") äännetään "lāb" ja sana "kaza" ("vuohi") äänetään "kā". Normaalit pitkät suppeat vokaalit ääntyvät lyhyinä ja väljiä vokaaleja ei ole ollenkaan tai ne lyhennetään. Lyhentämisestä esimerkinä sana "runāt" ("puhua") äänetään "runat". Väljät vokaalit poistuvat kokonaan esimerkiksi sanassa "uozuoliņš" ("tammi"), joka äänetään muodossa "uzliš".


title: Jurgen Van De Walle

text: Jurgen Van De Walle (s. 9. helmikuuta 1977 Oostende, Belgia) on belgialainen maantiepyöräilijä. Hän aloitti ammattilaisuransa Palmans-Ideal-joukkueessa 1999. Kauden 2001 hän edusti Landbouwkrediet-Colnago-tallia, vuodet 2002–2003 Vlaanderen-T Interim-joukkuetta, kauden 2004 Chocolade Jacques-Wincor Nixdorfia ja 2005 Landbouwkrediet-Colnago-tallia. Vuosina 2006–2010 hän ajoi Quick Step -joukkueessa ja 2011 Omega Pharma-Lottossa. Viimeisinä ammattilaiskausinaan 2012–2013 hän edusti Lotto-Belisol-joukkuetta.


title: Jurgen Van De Walle

text: Lähde: Cycling Archives


title: Verrazano-Narrows Bridge

text: Verrazano-Narrows Bridge on Narrowsin salmen ylittävä kaksikantinen riippusilta New Yorkin kaupungissa Yhdysvalloissa. Silta yhdistää Staten Islandin ja Brooklynin hallintoalueet.


title: Verrazano-Narrows Bridge

text: Italialaisen tutkimusmatkailijan Giovanni da Verrazzanon mukaan nimetyn sillan suunnitteli siltainsinööri Othmar Ammann. Sillan rakentaminen aloitettiin elokuussa 1959 ja New Yorkin pormestari Robert F. Wagner vihki sen käyttöön 21. marraskuuta 1964. Alempi kansi avattiin liikenteelle kuitenkin vasta 28. kesäkuuta 1969. Sillan rakentaminen maksoi 320 miljoonaa dollaria. Lämpölaajenemisen vuoksi sillan kannen korkeus saattaa vaihdella jopa 3,5 metriä. Maan kaareutumisen vuoksi sillan pylonit on rakennettu hieman vinoon. Yläpäät ovat neljä senttimetriä etäämpänä toisistaan kuin tyvipäät.


title: Verrazano-Narrows Bridge

text:
Vuoteen 1981 saakka Verrazano-Narrows oli pisin riippusilta maailmassa, ja se on edelleen Amerikan pisin.
New Yorkin maraton on vuodesta 1976 alkaen lähtenyt sillalta.


title: Kelly Peyton

text: Kelly Peyton on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä Amy Acker.


title: Kelly Peyton

text: Kelly Peyton työskentelee Gordon Deanille Suoja-nimisessä CIA:n salaisessa järjestössä. Todellisuudessa järjestö on osa terroristiorganisaatio Prophet 5:ä, ja totuuden tietävät vain Peyton ja Dean. Peyton on Rachel Gibsonin hyvä ystävä, kunnes saa tietää tämän tietävän totuuden Suojasta, ja Deanin kanssa he räjäyttävät toimiston tappaen kaikki työntekijät, lukuun ottamatta Rachelia. APO saa Deanin kiinni ja hän kuolee myöhemmin, minkä jälkeen Peyton ottaa hänen paikkansa Prophet 5:ssä.


title: Kelly Peyton

text: Peyton kidnappaa Sydney Bristow'n ja hypnotisoi hänet antamaan tietoja 1400-luvulla eläneen profeetta Milo Rambaldin Horisontti-esineestä. Paljastuu, että hän työskentelee Sydneyn äidin Irina Derevkon kanssa. Sydney onnistuu pakenemaan, paljastamatta mitään tärkeää. Irina myöhemmin etsii Horisontin Sydneyn ja Jack Bristow'n avulla.


title: Kelly Peyton

text: Sarjan lopussa Peyton työskentelee Arvin Sloanen ja Julian Sarkin kanssa. Peyton murhaa Prophet 5:n kaksitoista johtajaa, mikä johtaa organisaation alasajoon. APO saa Peytonin kiinni ja Rachel käyttää Peytonin pahinta pelkoa, käärmeitä, hyväkseen saadakseen tältä tietoja Sloanen olinpaikasta, minkä jälkeen hän joutunee vankilaan.


title: Taking the Stage

text: Taking to the the Stage on yhdysvaltalainen musiikkiaiheinen tositelevisio-ohjelma. Sitä tehtiin kahden tuotantokauden verran ja esitettiin vuosina 2009-2010. Ohjelma kertoo taidekoulusta, jossa on nuoria opiskelijoita. Osan lahjakkuus on laulutaito, tanssi, instrumentin soitto tai jokin muu musiikkiin liityvä taito. Ohjelmassa näytetään myös rakkauskuvioita ja draamaa oppilaiden suhteiden välillä. Sarjaa on esitetty Suomessa MTV Music Television -kanavalla.


title: Monimuoto-opetus

text: Monimuoto-opetus tarkoittaa opetusta, jossa opetus tapahtuu osittain kasvokkain ja osittain etäopetuksen keinoin. Monimuoto-opetus voi sisältää lähiopetusta, etäopetusta sekä itsenäistä opiskelua. Monimuoto-opetuksessa opetuksessa pyritään monimuotoisuuteen, esimerkiksi opetus voi olla myös luokka-, verkko-, luento-, ryhmä-, lähi- sekä etäopetusta..


title: Monimuoto-opetus

text: Monimuoto-opetuksessa lähiopetus voi muuttua ensisijaisesti tarkastuspisteiksi tai tiedotus-, kysely- ja palautetilaisuuksiksi. Nykyisin myös lähiopetustilaisuudet voidaan järjestää videoneuvotteluina, jos oppijat ovat eri paikkakunnilla.


title: Goal II: Living the Dream

text: Goal II: Living the Dream on toinen osa jalkapalloelokuvatrilogiaa "Goal!". Se julkaistiin 9. helmikuuta 2007 Isossa-Britanniassa ja 29. elokuuta 2008 Yhdysvalloissa. Tarina seuraa kuvitteellista jalkapalloilija Santiago Munezin elämää espanjalaiseen Real Madridiin liittymisen jälkeen.Monet menneet ja nykyiset Real Madridin pelaajat ja monet muut esittävät elokuvassa itseään.


title: Ravintola Wanha Laamanni

text: Ravintola Wanha laamanni on vuodesta 1978 toiminut Porvoon vanhan kaupungin keskellä, keskiaikaisen tuomiokirkon kupeessa sijaitsevassa 1700-luvun hirsirakennukssessa.


title: Ravintola Wanha Laamanni

text: Kaksikerroksisessa ravintolassa on 70 asiakaspaikkaa sisätiloissa ja 80 paikkaa kattoterassilla.


title: Ravintola Wanha Laamanni

text: Varhaisin säilynyt kiinteistön rakennuspaikkaan, tonttiin ja rakennuksiin liittyvä tieto on vuodelta 1657, jolloin porvari Erich Kårtson osti tontin. Kuitenkin jo useita vuosisatoja aikaisemmin Porvoon kirkon ympärillä oli asutusta. Vuoden 1696 tonttikirjan mukaan tontinomistajia ovat tuolloin Mattz Bonde ja hänen lankonsa Mattz Bijstock sekä Jören Lambertzs.


title: Ravintola Wanha Laamanni

text: Nälkävuosien (1696–1697), Porvoon hävityksen (1708) ja isonvihan (1713–1721) ajoista, jolloin kaupunki oli useita vuosia autiona, ei ole paljon tietoa. Luettelo porvariston tonteista vuodelta 1726 kertoo tontin siirtyneen sorvari Jonas Saxberille ja kappalainen Paul Krogiukselle. Edellisen tontille oli pystytetty tupa vuonna 1711 nykyisen ravintolan tienoille sekä sodan päätyttyä myös vanha aitta ja kamari. Jälkimmäisen tontille, joka oli autio vuoteen 1724, oli rakennettu yksi rakennus, joka käsitti kaksi kamaria, keittiön, aitan sekä saman katon alla navetan ja tallin.


title: Ravintola Wanha Laamanni

text: Porvoon palon (1760) jälkeen joutui tulipalossa palanut tontti Orraeus-suvun haltuun, mutta tontille rakennettiin ensimmäinen rakennus vasta vuonna 1780, kun pormestari ja laamanni Anders Orraeus rakensivat päärakennuksen Kirkkotorin varteen. Rakennuksessa kokoontui Porvoon valtiopäivillä 1809 talonpoikaissääty. Samassa yhteydessä rakennettiin päärakennuksen jatkeeksi talli, tunkiosuoja ja navetta. Näissä tiloissa, jotka on korjattu ravintolan aputiloiksi, sijaitsee keittiö ja sosiaalitilat. Vuonna 1790 rakennettiin Wuorikadun varteen aitta- ja asuinrakennus, joihin tiloihin on nyt sijoitettu ravintolasalit.


title: Ravintola Wanha Laamanni

text: 1800-luvun alkupuolella kun laamanni Orraeus siirtyi Turkuun, joutui tontti ja kiinteistö tullivirkailija Peronin haltuun. 1840-luvulla omistajana esiintyy kelloseppä Wikman, sekä tämän vuosisadan alusta kauppias F. W. Forsman. Vuodesta 1908 lähtien on tontin ja kiinteistön omistanut Berglöf-Hornamo-suku, nyt jo kolmannessa polvessa. Aina vuoteen 1972 saakka tontilla sijaitsi Berglöfien kivenhakkaamo. Vuosina 1977 - 78 korjatussa kiinteistössä aloittivat ravintolatoiminnan Ritva ja Pekka Hornamo. Vuodesta 2003 lähtien ravintolatoimintaa ovat harjoittaneet Matti Jussila ja Kari Jalava.


title: Ravintola Wanha Laamanni

text: Wanha Laamanni on saanut tunnustusta seuraavasti:Vanhan kaupungin säätiö palkitsi Wanhan Laamannin vuonna 2009 Vanhan Porvoon ruoka- ja viinikulttuurin vaalimisesta ja kehittämisestä.


title: Albertas Šimėnas

text: Albertas Šimėnas (s. 17. helmikuuta 1950, Papiliai) on liettualainen poliitikko, joka toimi Liettuan pääministerinä kolmen päivän ajan 10. tammikuuta – 13. tammikuuta 1991. Hän katosi Tammikuun tapahtumissa, jolloin Gediminas Vagnoriuksesta tuli pääministeri.


title: Albertas Šimėnas

text: Šimėnas opiskeli taloustieteitä Vilnan yliopistossa ja valmistui vuonna 1972. Hän toimi luennoitsijana Vilnan Gediminaksen teknillisessä yliopistossa 1984–1989. Myöhemmin hän liittyi Sąjūdisin toimintaan ja oli yksi Liettuan valtion palauttamislain eli itsenäisyysjulistuksen Neuvostoliitosta allekirjoittaneista. Tammikuussa 1991 Kazimira Prunskienėn hallitus joutui eroamaan hintojen nousun takia, ja Šimėnasista tuli uusi pääministeri. Neuvostoarmeija tunkeutui kuitenkin Vilnaan ja valloitti tärkeimmät hallintorakennukset, jolloin Šimėnas katosi. Hätäistunnossa Gediminas Vagnorius valittiin uudeksi pääministeriksi. Šimėnas palasi takaisin seuraavana päivänä. Šimėnasis toimi Vagnoriuksen hallituksen talousministerinä 30. toukokuuta 1991 – 21. heinäkuuta 1992. Vuonna 1994 hän liittyi Liettuan kristillisdemokraatteihin. Hän toimi kansanedustajana Seimasissa 1996–2000. Hän ei kuitenkaan menestynyt vuoden 2004 parlamenttivaaleissa eikä europarlamenttivaaleissa.


title: Albertas Šimėnas

text: Šimėnas on julkaissut useita tutkielmia Liettuan vuosien 1990–1994 talousuudistuksista.


title: Unknown (vuoden 2011 elokuva)

text: Unknown on vuonna 2011 valmistunut trilleri, jonka on ohjannut Jaume Collet-Serra. Elokuva perustuu Didier van Cauwelaertin romaaniin "Out of my Head". Sen pääosia näyttelevät Liam Neeson, Diane Kruger, January Jones ja Frank Langella.


title: Unknown (vuoden 2011 elokuva)

text: Elokuva esitettiin Berliinin elokuvajuhlilla 18. helmikuuta 2011.


title: Unknown (vuoden 2011 elokuva)

text: Tohtori Martin Harris (Liam Neeson) joutuu Berliinissä onnettomuuteen ja herättyään koomasta huomaa jonkun varastaneen hänen identiteettinsä, eikä edes hänen oma vaimonsa usko häntä. Nuoren naisen avulla hän päättää todistaa ihmisille, kuka on.


title: Lee Kang-Min

text: Lee Kang-Min (s. 26. toukokuuta 1980) on eteläkorealainen yleisurheilija, joka kilpailee kolmiloikassa. Lee on kilpaillut vuodesta 1999 lähtien ja on voittanut maansa mestaruuden vuosina 2003 ja 2004. Hänen ennätyksensä on 16,55 metriä, jonka hän hyppäsi Busanissa vuonna 2000.


title: Gediminas Vagnorius

text: Gediminas Vagnorius (s. 10. kesäkuuta 1957) on liettualainen poliitikko ja yksi Liettuan valtion palauttamislain allekirjoittaneista. Hän toimi Liettuan pääministerinä vuosina 1991-1992 ja uudelleen 1996-1999.


title: Gediminas Vagnorius

text: Liettuan itsenäistymisen jälkeen vuonna 1990 väliaikainen valuutta talonas tunnettiin lempinimellä "vagnorkė" tai "vagnorkėlis" Vagnoriuksen mukaan.


title: Oppilaslähtöinen opetus

text: Oppilaslähtöinen opetus tarkoittaa opetusta, jossa oppiminen on kaksisuuntaista. Oppiminen on interaktiivinen prosessi, jossa oppivat sekä oppilas että opettaja, oppimisprosessi perustuu yhteistyöhön ja oppimista voidaan edesauttaa yksilöllistämällä opetusta oppijan tarpeista käsin.


title: Opettajakeskeinen opetus

text: Opettajakeskeinen opetus on pedagoginen malli, jossa opettaja on opetuksen keskiössä. Monet mallin opetusmenetelmät ovat esittäviä. Opettajakeskeisyydellä on negatiivinen konnotaatio konstruktivistisen oppilaslähtöisyyden noustua peruskoulun johtavaksi pedagogiseksi malliksi. Opettajakeskeisyydessä lähdetään siitä, että oppilaille on annettava saavutettavissa olevia tavoitteita ja että uuden käsitteen oppiminen edellyttää alkeellisempien käsitteiden hallintaa.


title: Opettajakeskeinen opetus

text: Opettajakeskeisessä opetuksessa:


title: Poisoppiminen

text: Poisoppiminen tarkoittaa konstruktivistisen teorian mukaista vanhan tiedon poistamista uuden tiedon tieltä. Kaikilla oppijoilla on olemassaolevia ennakkokäsityksiä mistä tahansa opittavasta aiheesta. Jotta opiskelun jälkeen uusi, tarkempi ja monimutkaisempi ymmärrys todella tulisi käyttöön, on vanha, väärä tai yksinkertaistava ymmärrys poisopittava. Puhutaan myös käsitteellisestä muutoksesta, jossa olemassaoleva käsite muutetaan opitun uuden tiedon mukaiseksi (akkommodaatio), sekä siirtovaikutuksesta, eli opitun uuden tiedon siirtymisestä käytäntöön.


title: Akkommodaatio (psykologia)

text: Akkommodaatio on Jean Piaget'n luoma termi, joka tarkoittaa yksilön olemassa olevien sisäisten mallien muuttumista niiden ollessa ristiriidassa ulkoisten kokemusten kanssa. Akkommodaatio toimii virheistä oppimisessa; kun sisäinen mallimme maailmasta saa aikaan epäonnistumisen, voi tästä epäonnistumisesta oppia muuttamalla sisäistä malliaan ulkoista todellisuutta vastaavaksi.


title: Josh Taylor

text: Josh Taylor (s. 25. syyskuuta 1943) on yhdysvaltalainen näyttelijä, joka tunnetaan parhaiten Chris Kositchek ja Roman Brady -hahmojen näyttelemisestä televisiosarjassa Päivien viemää. Lisäksi hän on näytellyt isähahmo Michael Hogania yhdysvaltalaisessa tilannekomediassa The Hogan Family, jota tehtiin vuosina 1986–1991.


title: Josh Taylor

text: Tommy Tim "Timmy" Taylor syntyi Princetonissa, Illinoisin osavaltiossa Yhdysvalloissa. Hän muutti vanhempiensa kanssa Chillicotheen ollessaan kaksivuotias.


title: WWE Fatal 4 Way

text: Fatal 4 Way (tunnetaan Ranskassa 4-Way Finalena) oli pay-per-view (PPV) tapahtuma, jonka tuotti World Wrestling Entertainment. Tapahtuma pidettiin 20. kesäkuuta, 2010 Nassau Veterans Memorial Coliseum areenalla Uniondale, New Yorkissa. Show’n konsepti pohjautuu kolmeen mestaruusotteluun, jotka kilpailtiin Fatal 4-Way-säännöillä.


title: WWE Fatal 4 Way

text: Illan ensimmäinen päätapahtuma matsi oli World Heavyweight Champiobsip:stä käyty Fatal 4-Way-ottelu, Jack Swaggerin (mestari), CM Punkin, Big Show:n ja Rey Mysterion välillä. Big Show dominoi puolet matsista, kunnes muut kolme kilpailijaa piristyivät ja alkoivat pääasiassa ottamaan Show’ta pois pelistä. Ottelu oli päättymäisillään, kun Punk löi Swaggerlle G.T.S:n ja olisi voinut selättää hänet, mutta Kane sekaantui otteluun. Hän yritti työntää Punkia arkkuun, mutta Luke Gallows potkaisi Kanea päähän ja Punkin johtama Straight Edge Society pakeni paikalta. Samaan aikaan Big Show makasi kehän ulkopuolella. Mysterio hyödynsi tilanteen ja iski 619:n Swaggerille, ja Mysterio julistettiin uudeksi maailmanmestariksi. Viimeksi hän voitti maailmanmestaruuden vuonna 2006 WrestleMania 22:ssa.


title: WWE Fatal 4 Way

text: Viidennessä matsissa, The Miz säilytti mestaruuden R-Truthia vastaan. Mizin tehtyä sisääntuloa hän räppäsi oman versionsa Truthin sisääntulomusiikista.


title: WWE Fatal 4 Way

text: Hart Dynasty otteli The Usos-joukkuetta vastaan kuuden henkilön miksatussa tag team-matsissa, jonka Hart Dynasty voitti. Matsin panoksena olivat Yhdistetyt WWE Tag Team Mestaruudet.


title: WWE Fatal 4 Way

text:
Tapahtuman viimeisenä matsina oli Fatal 4-Way-matsi WWE Mestaruudesta John Cenan (mestari), Sheamuksen, Randy Ortonin ja Edgen välillä. Matsiin sekaantui WWE NXT 1. kauden rookiet (myöhemmin tunnettu nimellä The Nexus), jotka olivat jo aikaisemmin muodostaneet ryhmän RAW:n pukuhuonetta
vastaan. Ensin rookiet hakkasivat Cenan, sitten Edge yritti auttaa, mutta joutui itse heidän seuraavaksi kohteekseen. Sillä aikaa kun rookiet pieksivät Edgeä muurin lähellä, Sheamus selätti jo valmiiksi pieksetyn Cenan ja voitti WWE-mestaruuden jo toisen kerran hänen uransa aikana.


title: Assimilaatio (psykologia)

text: Assimilaatio on Jean Piaget'n luoma termi, joka tarkoittaa uusien käsitteiden lisäämistä yksilön olemassa olevaan sisäiseen malliin. Olemassa oleva malli ei assimilaatiossa muutu, vaan pysyy entisellään. Uusi käsite liitetään siihen uutena tietona.


title: Assimilaatio (psykologia)

text: Assimilaatiossa syntyy helposti keskenään ristiriitaisia käsiterakennelmia, kun uusi tieto liitetään tiettyyn yhteyteen, mutta jää vaikuttamatta muihin, sen kanssa ristiriitaisiin käsityksiin. Ihmismielessä voikin olla useita ristiriitaisia konteksteja, jotka eivät yleensä häiritse yksilön toimintaa, koska niistä vain yksi on kerrallaan aktiivinen. Yksilö voi aivan hyvin toisaalta tietää, että maapallo on pyöreä, toisaalta hämmentyä nähdessään, että suorin lentoreitti Helsingistä Kaliforniaan kulkee pohjoisnavan kautta.


Saint Vincent ja Grenadiinien alle 20-vuotiaiden jalkapallomaajoukkue on joukkue, joka edustaa Saint Vincent ja Grenadiineja alle 20-vuotiaiden kansainvälisissä jalkapallo-otteluissa. Joukkue on pelannut otteluita vuodesta 2001 lähtien ja sen suurin voitto on 23 –1 Brittiläisistä Neitsytsaarista vuodelta 2008. Eniten maaleja joukkueessa on tehnyt Cornelius Stewart, joka teki pelaamissaan kymmenessä ottelussa kymmenen maalia.


title: Siirtovaikutus

text: Siirtovaikutus () tarkoittaa yhdessä tilanteessa opittujen tietojen tai taitojen soveltamista jossakin toisessa tilanteessa. Siirtovaikutus on opetuksessa toivottava saavutus, sillä ilman sitä opittu uusi tieto ei siirry käytäntöön muissa tilanteissa. Siirtovaikutus tapahtuu yleensä osana käsitteellistä muutosta.


title: Siirtovaikutus

text: Ekspansiivisessa oppimisessa tunnetaan tässä kuvatun transferin ohella ns. kehittävä siirtovaikutus. Kehittävällä siirtovaikutuksella tarkoitetaan ajatusmallia, joka yhdistää tieto-opillisen näkemyksen käsitteistä ja siirtovaikutuksen moniäänisenä neuvotteluprosessina. Negatiivinen transfer tarkoittaa uuden asian oppimisen vaikeutta aikaisemmin opitun vaikutuksesta.


title: Siirtovaikutus

text: Siirtovaikutus on tärkeä käsite myös eläinten koulutuksessa. Kennelliiton Koiranomistajan peruskurssissa siitä käytetään nimitystä "yleistäminen". Jokaista koiralle opetettavaa tehtävää tulisi harjoitella useassa eri paikassa ja erilaisissa häiriötilanteissa, jottei sen osaaminen riippuisi ympäröivistä olosuhteista.


title: Tilannesidonnainen oppiminen

text: Tilannesidonnainen oppiminen on pedagoginen malli, joka perustuu tilannesidonnaiseen kognitioon. Tämän teorian mukaan ihmisen ajattelu on sidoksissa tilanteisiin ja asiayhteyksiin. Yksilön tilannekohtainen tulkinta vaikuttaa tämän kognitiivisiin voimavaroihin. Oppimistilanteiden tulisi siis muistuttaa mahdollisimman paljon niitä tilanteita, joissa taitoa jatkossa tullaan käyttämään.


title: Otter LCR

text: Otter LCR () oli General Motors Canadan valmistama toisessa maailmansodassa käytetty panssariauto. General Motors Canada valmisti ajoneuvoa 1761 kappaletta vuosina 1942–1945 Oshawassa sijaitsevassa tehtaassa. Ajoneuvo suunniteltiin vastaamaan brittiläisvalmisteista Morris LRC -panssariautoa, ja sen rakenne perustui Canadian Military Pattern truck -ajoneuvoon. Otter LCR oli aseistettu Boys-panssarintorjuntakiväärillä ja Bren LMG -konekiväärillä. Ajoneuvossa oli kolmihenkinen miehistö.


title: Otter LCR

text: Otter LCR oli Kanadan armeijan käytössä Italiassa sekä muualla Euroopassa käydyissä taisteluissa. Kanadalaisten joukkojen lisäksi ajoneuvo oli Britannian armeijan käytössä toisessa maailmansodassa. Sodan jälkeen Alankomaiden armeija ja Jordanian armeija käyttivät ajoneuvoa vuosina 1945–1949 Indonesian vallankumoukseen liittyneissä taisteluissa.


title: Enckell

text: Enckell on suomalainen kulttuurisuku, jossa on ollut runsaasti eri alojen merkittäviä vaikuttajia. Suvun kantaisä Christoffer Enckell (k. mahd. 1634) syntyi Altranstädtissä Saksassa, josta hän muutti Suomeen Turun kaupunginräätäliksi. Hänen samanniminen poikansa Christoffer Enckell (1625–1683) toimi Ylä-Satakunnan alisen kihlakunnan kruununvoutina ja kreivi Stenbockin läänitysvoutina sekä myöhemmin Jokioisten kartanon voutina. Suku on kasvanut myöhemmin hyvin laajaksi ja siihen kuuluu myös talonpoikais- ja torpparihaaroja, joissa käytetään useita eri nimiä. Lisäksi osa Enckelleistä suomensi vuonna 1935 nimensä muotoon "Enkainen" tai "Enkkelä".


title: Toimijuus

text: Toimijuus (engl. human agency) tarkoittaa yhteisöllisessä toiminnassa syntyvää yksilön identiteettiin ja kulttuurisiin malleihin perustuvaa toimintavalmiutta. Toimijuutta voi olla sekä yksilöillä että yhteisöillä.


title: Toimijuus

text: Tahtoa toimia aktiivisesti, kokea ja olla olemassa kutsutaan toimijuudeksi. Toimijuuden käsitteeseen liitetään usein käsitteitä kuten aktiivisuus, intentionaalisuus, osallisuus, vaikutus- ja valinnanmahdollisuus, vapaaehtoisuus sekä taito ja voima valita itse toimintatavat.


title: Toimijalähtöinen oppiminen

text: Toimijalähtöinen oppiminen tarkoittaa toimijuutta edistävää pedagogista mallia. Toimijuuden edistämisen katsotaan auttavan siirtovaikutuksen luomisessa sekä sitoutumisessa opiskeluihin. Puhutaan myös osallistavasta oppimisesta. Tutkiva oppiminen on esimerkki toimijalähtöisestä opetusmenetelmästä.


title: Ubiikki oppiminen

text: Ubiikki oppiminen perustuu ubiikkiin eli sulautettuun tietotekniikkaan (engl. ubiquitous computing), joka on toimijaa ympäröivää, keskenään verkottunutta, huomaamattomasti toimivaa ja ympäristöönsä sulautuvaa kaikkialla olevaa tietotekniikkaa. Ubiikissa oppimisessa mikä tahansa ympäristö on oppimisympäristö ja ympäristöön sulautunut teknologia avaa käyttöliittymiä oppimistiloihin. Samaan oppimistilaan voi liittyä eri reittien kautta. Ubiikissa oppimisessa henkilökohtaiset tavoitteet ja oma arki ovat keskeisiä. Oppiminen liittyy saumattomaksi osaksi oppijan muuta elämää.


title: Hallelujah (Leonard Cohenin kappale)

text: "Hallelujah" on kanadalaisen laulaja-lauluntekijä Leonard Cohenin kirjoittama kappale, joka julkaistiin hänen "Various Positions" -nimisellä albumillaan. Vaikka kappale sai aluksi vain vähän suosiota, ovat siitä tehdyt lukuisat cover-versiot tehneet sen tunnetummaksi. Yksi tunnetuimmista cover-versioista on Jeff Buckleyn laulama versio.


title: Hallelujah (Leonard Cohenin kappale)

text: "Hallelujah"-kappaleen alkuperäinen versio sisältää muutamia raamatullisia viittauksia, kuten Simsonin ja Tuomarien kirjan Delilahin tarinat. Sittemmin kappaleen sanoitukset ovat vaihdelleet. Esimerkiksi Cohen itse esitti kappaleen alkuperäisversion vuoden 1985 maailmankiertueellaan, sekä vuosina 1988 ja 1993, jolloin kappaleen sanoitusta oli kuitenkin muunneltu. Monet artistit - kuten Rufus Wainwright ja Allison Crowe - ovatkin yhdistelleet "Hallelujah"-kappaleen eri versioiden sanoja.


title: Hallelujah (Leonard Cohenin kappale)

text: "Hallelujah"-kappaleesta on tehty lukuisia cover-versioita, joista ensimmäisen teki John Cale vuonna 1991, minkä jälkeen kappaleen on esittänyt lähes 200 artistia eri kielillä. Kappale on kuultu myös elokuvien soundtrackeilla ja televisiosarjoissa, kuten O.C.:ssä.


title: Hallelujah (Leonard Cohenin kappale)

text: Sen on suomeksi sanoittanut Heikki Harma eli Hector, joka esitti sen vuoden 1995 albumillaan "Kultaiset lehdet".


title: Hallelujah (Leonard Cohenin kappale)

text: Ensimmäisen kerran Calen tekemä versio kappaleesta julkaistiin vuonna 1991 Leonard Cohenin tribuuttialbumilla "I'm Your Fan". Myöhemmin se julkaistiin myös Calen livealbumilla "Fragments of a Rainy Season". Calen tekemää versiota käytettiin myös "Shrek"-elokuvassa, tosin sitä ei julkaistu elokuvan soundtrackilla.


title: Hallelujah (Leonard Cohenin kappale)

text: Yhdysvaltalainen laulaja-lauluntekijä Jeff Buckley äänitti yhden "Hallelujah"-kappaleen tunnetuimmista cover-versioista vuonna 1994 ja se julkaistiin hänen esikoisalbumillaan "Grace". Vuonna 2004 Buckleyn versio oli "Rolling Stonen" "The 500 Greatest Songs of All Time" -listan sijalla 259. Samana vuonna "Time" kutsui kappaletta kauniisti lauletuksi.


title: Hallelujah (Leonard Cohenin kappale)

text: Syyskuussa 2007 Q-lehden tekemässä äänestyksessä, johon osallistui viisikymmentä lauluntekijää, Buckleyn versio pääsi "Top 10 Greatest Tracks" -listalle. John Legend sanoi Buckleyn version olevan niin lähellä täydellistä kuin vain mahdollista ja yksi kauneimmista kappaleista, jotka hän on koskaan kuullut. Heinäkuussa 2009 kappale oli australialaisen radiokanavan Triple J:n listan "Triple J Hottest 100 of All Time" sijalla kolme.


title: Hallelujah (Leonard Cohenin kappale)

text: Buckleyn versio kappaleesta on soinut monissa elokuvissa ja televisiosarjoissa, kuten "O.C.", "House", "Criminal Minds – FBI-tutkijat" ja "Ruma Betty".


title: Hallelujah (Leonard Cohenin kappale)

text: Kanadalainen muusikko Rufus Wainwright teki oman versionsa "Hallelujah"-kappaleesta, mikä julkaistiin Shrek-elokuvan soundtrackilla vuonna 2001, vaikkakin elokuvassa käytetty versio oli John Calen laulama. Kyseistä soundtrackia myytiin Yhdysvalloissa tuplaplatinaan oikeuttava määrä, yli kaksi miljoonaa kappaletta.


title: Hallelujah (Leonard Cohenin kappale)

text: k.d. lang, kanadalainen pop- ja kantrilaulaja ja lauluntekijä, äänitti oman versionsa "Hallelujah"-laulusta vuonna 2004. Se julkaistiin hänen "Hymns of the 49th Parallel" -albumillaan. k.d.lang on esittänyt kappaleen livenä monia kertoja, muun muassa Juno Awards -tilaisuudessa vuonna 2005, sekä vuonna 2006 Canadian songwriters Hall of Fame -tilaisuudessa.


title: Hallelujah (Leonard Cohenin kappale)

text: Alexandra Burke, Ison-Britannian "X Factor:n" viidennen tuotantokauden voittaja, lauloi oman versionsa "Hallelujah"-kappaleesta vuonna 2008. Singleä myytiin vuorokaudessa yli 105 000 kappaletta digitaalisessa myynnissä, mikä rikkoi aiemmin Leona Lewisin hallussa olleen ennätyksen. Ensimmäisen viikon aikana julkaisusta "Hallelujah"-singleä myytiin 576 000 kappaletta, jolloin siitä tuli nopeiten myynyt naissooloartistin laulama single Isossa-Britanniassa.


title: Hallelujah (Leonard Cohenin kappale)

text: Burken versio kappaleesta julkaistiin "Now That's What I Call Music! 72" ja "Now That's What I Call Christmas Tunes 2" -albumeilla, sekä Burken esikoisalbumilla "Overcome".


title: Triathlon kesäolympialaisissa 2000

text: Vuoden 2000 kesäolympialaisten triathlon järjestettiin 16. – 17. syyskuuta 2000 Sydneyssä, Australiassa. Tämä oli ensimmäinen kerta kun laji oli mukana olympialaisten ohjelmassa. Mukana oli sata osallistujaa (52 miestä ja 48 naista) 34 eri maasta. Tapahtuman keskeisenä paikkana toimi Sydneyn oopperatalon ympäristö.


title: Triathlon kesäolympialaisissa 2000

text: Matkat olivat:


title: Myagmartseren Tserenpuntsag

text: Myagmartseren Tserenpuntsag (s. 6. maaliskuuta 1984) on mongolialainen yleisurheilija, joka kilpailee 400 metrin juoksussa. Myagmartseren on kilpaillut vuodesta 2000 lähtien ja hänen ennätyksensä on 49,96 sekuntia, jonka hän juoksi Dohassa 2006. Myagmartseren osallistui nuorten maailmanmestaruuskilpailuihin 2001, mutta putosi alkuerissä sijoituttuaan erässään viidenneksi.


title: Verkkopedagogiikka

text: Verkkopedagogiikka tarkoittaa tieto- ja viestintätekniikan, verkko-oppimisympäristöjen ja sosiaalisen median pedagogisesti mielekästä hyödyntämistä opetuksessa. Verkkopedagoginen tutkimus kehittää verkko-opetusta palvelevia oppimisympäristöjä, pedagogisia ratkaisuja sekä didaktisia toimintamalleja.


title: Durango (GP2-talli)

text: Durango Automotive SRL on italialainen pikkuformulatalli. Tallin perustivat vuonna 1980 Ivone Pinton ja Enrico Magro.


title: Durango (GP2-talli)

text: Talli kilpaili Italian Formula 3 -sarjassa kaudet 1987–1992, Formula 3000-sarjassa 1991–1993 ja vuonna 1994 Britannian Formula 2-sarjassa. Talli on osallistunut kahdesti Le Mansin 24 tunnin ajoon vuosina 1991 ja 2003. Kaudet 2002–2003 talli kilpaili Eurocup Formula Renault-sarjassa ja vuosina 2004 ja 2006 Italian Formula Renault-sarjassa.


title: Durango (GP2-talli)

text: Kaudet 2005–2009 talli kilpaili GP2-sarjassa voittaen kolme osakilpailua. Talli joutui rahoitusongelmien takia vetäytymään GP2-sarjasta ja Aasian GP2-sarjasta. Talli kilpaili myös Auto GP-sarjassa kaudet 2005–2007 ja uudestaan 2010–2011.


title: Durango (GP2-talli)

text: Myöhemmin talli jätti hakemuksen Formula 1 -sarjaan kaudeksi , mutta ei saanut ajopaikkaa.


title: Yhdessäoppiminen

text: Yhdessäoppiminen tarkoittaa opiskelua yhdessä toisten kanssa. Yhdessäoppiminen ei ole menetelmä tai teoria, vaan tarkoittaa vain, että oppimistilanteessa on useampia oppijoita vuorovaikutuksessa keskenään (esim. opintopiirit).


title: Yhdessäoppiminen

text: Pyrittäessä yksilöllisestä oppimiskulttuurista kohti yhteisöllistä oppimiskulttuuria, vaiheet ovat


title: Yhdessäoppiminen

text: Yhdessäoppimisen idean juuret ovat osaltaan yhdysvaltalaisessa progressiivisessa kasvatusteoriassa, jota kehitteli 1800-luvun lopulta alkaen erityisesti John Dewey. Osaltaan yhdessäoppimisen idea juontuu jonkin verran myöhemmin alkaneesta tutkimustyöstä neuvostoliittolaisessa oppimisen psykologiassa. Etymologisesti yhteistyö tulee latinan sanoista com (jonkun kanssa) ja laborare (työskennellä) sekä collaborare (työskennellä yhdessä), ja yhteistoiminnallisuus sanoista co ja operari (toimia) sekä cooperari (toimia yhdessä).


title: Yhdessäoppiminen

text: Yhdessäoppiminen liittyy sosiokulttuurisen oppimisen teorioihin, joissa korostetaan oppimista sekä tietojen ja taitojen syntymistä todellisessa toiminnassa ja sosiaalisessa vuorovaikutuksessa. Sosiokulttuurisessa oppimisnäkemyksessä oppimisen nähdään perustuvan yhteisön ja kulttuurin tietoihin ja työkaluihin. Yhteisö auttaa tulkitsemaan asioita erilaisista näkökulmista.


title: Yhdessäoppiminen

text: John Dewey piti yhdessäoppimista osana keskinäisiin yhteyksiin, vuorovaikutukseen ja auttamiseen perustuvaa demokraattista elämänmuotoa ("associated life"). Kouluissa yhdessäoppimisella luotiin perustaa tämän elämänmuodon kehittymiselle ja leviämiselle. Aikuiskasvatuksessa ja yliopistoissa sillä on demokratia-tavoitteen lisäksi tähdätty oppimisen laadun ja tehon parantamiseen.


title: Luvsanlkhündegiin Otgonbayar

text: Luvsanlkhündegiin Otgonbayar (; s. 13. heinäkuuta 1982) on mongolialainen yleisurheilija, joka kilpailee 1 500 metrin juoksussa, 5 000 metrin juoksussa ja maratonilla. Otgonbayar on osallistunut Ateenan olympialaisiin 2004 sekä Osakan 2007, Berliinin 2009 ja Daegun 2011 MM-kilpailuihin. Hänen paras sijoituksensa arvokisoista on kuitenkin alkuerän 11. tila, jonka hän saavutti nuorten MM-kisoista 1998 viiden kilometrin matkalta. Otgonbayar muistetaan ehkä parhaiten siitä, että hän oli olympiamaratonilla 2004 viimeinen maaliin saapunut osallistuja ja hävisi toiseksi viimeiselle yli puoli tuntia . Sitkeytensä ansiosta BBC julisti hänet yhdeksi kisojen näkymättömistä sankareista.


title: Marcia Mitzman Gaven

text: Marcia Mitzman Gaven on yhdysvaltalainen näyttelijä, joka ääninäytteli "Simpsonit"-piirrossarjassa vuosina 1999–2002 useita sivuhahmoja, muun muassa Maude Flandersia, Helen Lovejoyta ja neiti Hooveria. Hänet palkattiin korvaamaan samoja hahmoja aiemmin näytellyt Maggie Roswell, joka lopetti "Simpsoneissa" esiintymisen palkkakiistan vuoksi kolmen vuoden ajaksi.


title: Triathlon kesäolympialaisissa 2004

text: Vuoden 2004 kesäolympialaisten triathlon järjestettiin 25. – 26. elokuuta 2004 Vouliagmeni Olympic Centressä Ateenassa. Tämä oli toinen kerta kun laji oli mukana olympialaisten ohjelamassa. Mukana oli sata osallistujaa (50 miestä ja naista) 33 eri maasta.


title: Triathlon kesäolympialaisissa 2004

text: Matkat olivat:


title: Humber (täsmennyssivu)

text: Humber voi viitata seuraaviin asioihin:


title: Maxime Verhagen

text: Maxime Jacques Marcel Verhagen (s. 14. syyskuuta 1956 Maastricht) on hollantilainen poliitikko, joka edustaa Kristillisdemokraattista puoluetta (CDA).


title: Maxime Verhagen

text: Verhagen opiskeli historiaa Leidenin yliopistossa, josta valmistui maisteriksi vuonna 1986. Kristillisdemokraattiseen puolueeseen hän oli liittynyt vuonna 1976. Verhagen oli Euroopan parlamentin jäsen vuosina 1989–1994. Hän istui vuodet 1994–2007 Alankomaiden edustajainhuoneessa. Verhagen nimettiin 22. helmikuuta 2007 Balkenenden neljännen hallituksen ulkoministeriksi. Hän otti lisäksi hoidettavakseen kehitysyhteistyöministerin tehtävät 2010. Vuoden 2010 parlamenttivaaleissa kristillisdemokraatit koki merkittävän tappion, minkä seurauksena puoluejohtaja Jan Peter Balkenende luopui kristillisdemokraattien johtajuudesta parlamentin alahuoneessa ja Verhagen siirtyi hänen paikalleen.


title: Maxime Verhagen

text: Verhagen nimitettiin 14. lokakuuta 2010 pääministeri Mark Rutten hallituksen talous-, maatalous- ja innovaatioministeriksi ja samalla Alankomaiden varapääministeriksi.


title: Rosa Luxemburg (elokuva)

text: Rosa Luxemburg on Margarethe von Trottan ohjaama elokuva vuodelta 1986. Elokuvan pääosaa saksalais-puolalaista sosialistia Rosa Luxemburgia esittää Trottan luottonäyttelijä Barbara Sukowa.


title: Rosa Luxemburg (elokuva)

text: Elokuva on palkittu useita kertoja. Barbara Sukowa sai Cannesin elokuvajuhlilla 1986 parhaan naisnäyttelijän palkinnon, elokuva sai Deutscher Filmpreisin parhaana näytelmäelokuvana ja Barbara Sukowa palkinnon parhaana naispääosan näyttelijänä. Trotta oli Cannesissa ehdokkaana Kultaisen palmun saajaksi.


title: Vignerons indépendants de France

text: Vignerons indépendants de France (VIF) ("Ranskan itsenäiset viininvalmistajat") on Pariisissa toimiva ranskalaisten viininviljelijöiden perustama järjestö. Se edistää ja tukee pienten itsenäisten viininvalmistajien toimintaa. Jäsenet voivat käyttää tuotteissaan yhdistyksen logoa. Se perustettiin vuonna 1978 nimellä "Confédération nationale des caves particulières" (CNCP) mutta muutti nimensä ja sääntönsä vuonna 2003 voidakseen toimia yhdyselimenä ja tukea itsenäisiä viininvalmistajia sekä auttaa niitä säilyttämään itsenäisyytensä vahvojen viiniosuuskuntien paineessa. Sillä on noin 6 000–10 000 jäsentä eri puolilla Ranskaa (2009).


title: Vignerons indépendants de France

text: Yhdistyksen sääntöjen tärkeimmässä osassa määrätään, että jäsenten pitää: